title: Ison-Britannian ja Irlannin sopimus

text: Pohjois-Irlanti käytti hyväkseen mahdollisuuden jättäytyä vapaavaltion ulkopuolelle. Sopimuksessa mainittu rajakomissio työskenteli salaa vuosina 1924–1925. Sen ehdottamia muutoksia Pohjois-Irlannin rajaan eivät kuitenkaan hyväksyneet sen enempää Lontoon, Dublinin kuin Belfastinkaan hallitus, joten niitä ei toteutettu. Nämä kolme hallitusta solmivat 3. joulukuuta 1925 sopimuksen, joka kumosi rajakomission valtuudet ja vahvisti sen hetkisen rajan voimassaolon.


title: Ison-Britannian ja Irlannin sopimus

text: Sisällissodan seurauksena suhtautuminen vuoden 1921 sopimukseen muodosti pitkään Irlannin politiikan hallitsevan kahtiajaon. De Valeran johtama Sinn Féin – ja sittemmin myös hänen perustamansa uusi puolue Fianna Fáil – kieltäytyi osallistumasta työskentelyyn Dáil Éireannissa, koska sen edustajat eivät suostunut vannomaan uskollisuudenvalaa kuninkaalle. Kun W. T. Cosgraven hallitus vuonna 1927 sääti lain, joka määräsi parlamenttivaalien ehdokkaat sitoutumaan uskollisuudenvalan vannomiseen, de Valeran puolue taipui ja suostui siitä alkaen osallistumaan normaaliin parlamenttityöhön. Kun de Valera kohosi pääministeriksi vuonna 1932, hän pyrki poistamaan sopimuksesta eniten vastustamansa elementit. Vihattu uskollisuudenvala lakkautettiin vuonna 1933. Vuonna 1936 de Valeran hallitus valmisteli uuden perustuslain, joka hyväksyttiin kansanäänestyksessä ja astui voimaan 29. joulukuuta 1937. Siitä oli poistettu kaikki maininnat kuninkaasta ja kenraalikuvernööristä, ja Irlannista tuli presidentin johtama tasavalta, joka oli Britannian kruunun alainen ainoastaan diplomaattisuhteissaan kolmansiin valtioihin. Vuonna 1938 brittilaivastolle luovutetut satamat määrättiin palautettaviksi Irlannin hallintaan. Tämä päätös mahdollisti myöhemmin Irlannin puolueettomuuspolitiikan toisessa maailmansodassa.


title: Arboretum Norr

text: Arboretum Norr on arboretum Baggbölessä, Uumajajoella, noin kymmenen kilometriä länteen Uumajan keskustasta. Paikka sijaitsee Uumajajoen pohjoisrannalla. Se on metsäpuutarha, jonne on istutettu puita ja pensaita kaikkialta maailmasta. Puut ja pensaat on sijoitettu niiden alkuperän mukaan. Arboretumissa on kolme kilometriä valmiita polkuja. Vieressä sijaitsee Bagghöleforsen-koski.


title: Arboretum Norr

text:
Arboretum sijaitsee pientaajama Baggbölessä, joka tunnetaan sen vesikäyttöisestä sahastaan. Sahan omistajien menetelmät olivat niin alhaisia, että ruotsinkieleen otettiin uusi sana, ”baggböleri”, joka tarkoittaa halventavaa termiä metsäkadosta. Kartano, joka on yhä paikallaan, on suunnitellut Johan Anders Linder ja rakennettu vuonna 1846.
Arboretum Norr sijaitsee V-vyöhykkeellä ja on kooltaan 20 hehtaaria. Siellä on yli 1 400 kasvia 250 eri lajista. Ensimmäiset istutukset tehtiin vuonna 1981. Se perustettiin vuonna 1975 yhteistyössä Uumajan yliopiston, Ruotsin maatalousyliopiston ja Uumajan kunnan kanssa. Sitä hallinnoi voittoa tavoittelematon säätiö Uumajassa. Yksi arboretumin kolmesta tehtävästä on nähdä, mitkä lajit viihtyvät ja pysyvät hengissä pohjoisilla leveysasteilla, mikä voi puolestaan johtaa useammanlaisiin ilmastomukautteisiin pensaisiin ja puihin Pohjoismaissa. Keskellä puistoa sijaitseva kartano toimi päämajana liiketoiminnalle, joka kaatoi puita osana sahaus-liiketoimintaa 1900-luvulla. Kaksi muuta arboretumin tehtävää ovat puiden ja pensaiden opiskelemisen tukeminen ja toimia vierailukohteena lähellä Baggbölen pientaajamaa.


title: Arboretum Norr

text: Arboretum Norr sijaitsee Baggbölen kartanon alapuolella, ja vuonna 1991 rakennetun Notvarpsbron-riippusillan ylittämällä voi mennä Klabböleen Umeå Energicentrumiin, joka sijaitsee toisella puolella Uumajajokea.


title: Arboretum Norr

text: Vuonna 2014 puisto valittiin taideprojekti Förflyttningarin sijaintipaikaksi neljälle taideinstallaatiolle. Projektia johtaa kolme artistia, jotka aikovat yhdistää taiteen luonnon kanssa. Projekti sai rahoitusta Uumajan ollessa Euroopan kulttuuripääkaupunki vuonna 2014.


title: Bysantin kreikka

text: Bysantin kreikka () on kreikan kielen keskiaikainen kehitysvaihe, joka sijoittuu muinaiskreikan ja nykykreikan väliin ja kattaa noin vuodet 330–1453. Se oli Bysantin keisarikunnan valtakieli. Koska bysanttilaiset katsoivat elävänsä edelleen Rooman valtakunnassa, heidän oma nimitys kielelleen oli "hē Rhōmaikē" ("dialektos"/"glōssa"), "roomalaisten kieli". Keskiajan kreikassa vallitsi "diglossia", koska kirjoitettu ja puhuttu kieli erosivat toisistaan vähitellen yhä enemmän.


title: Bysantin kreikka

text: Bysanttilaisen kirjallisuuden käyttämä kreikan kieli oli käytännössä attikalaista klassista kreikkaa tai sitä jäljittelevää kieltä (niin kutsuttu attikismi). Tämä oli seurausta siitä, että kirjallisuuden tyylillisinä esikuvina säilyivät läpi keskiajan klassisen kauden kirjailijat, kuten Thukydides, Demosthenes ja Isokrates, ja kielenopetus perustui antiikin ajalta periytyneeseen "triviumiin", joka sisälsi grammatiikan, retoriikan ja dialektiikan. Kirjoitetussa kielessä ei tapahtunut keskiajan kuluessa oleellisia muutoksia antiikin aikaan nähden.


title: Bysantin kreikka

text: Tällainen bysanttilainen kirjakieli voidaan nähdä osin keinotekoisena ja tavoitellun arkaaisena kielimuotona. Vanhoja muotoja ihannoivan kirjakielen käyttö oli Bysantissa muun hellenistisen kulttuurin tuntemisen ohella sivistyneistön tunnusmerkki, jolla nämä erottivat itsensä muutoin luku- ja kirjoitustaitoisista alemmista virkamiehistä ja papistosta sekä kokonaan näitä taitoja omaamattomasta kansasta.


title: Bysantin kreikka

text: Vaikka kielioppi olikin peräisin klassisesta kreikasta, kieleen omaksuttiin keskiajan kuluessa paljon uusia lainasanoja. Juridinen sanasto oli peräisin latinasta. Neljännen ristiretken jälkeen kreikkaan tuli kasvavassa määrin läntistä sanastoa ranskasta ja italiasta.


title: Bysantin kreikka

text: Kreikan kielessä kirjoitettu ja puhuttu ("demoottinen") kieli erkanivat toisistaan hellenistiseltä ajalta ja viimeistään ensimmäiseltä ajanlaskun alkua edeltäneeltä vuosisadalta lähtien, koska puhutussa kielessä vähitellen tapahtuneet muutokset eivät vaikuttaneet sanojen kirjoitusasuun. Kreikan kielessä sanojen kirjoittaminen ja lausuminen olivat alun perin vastanneet toisiaan, mutta vähitellen kirjaimet/kirjainyhdistelmät ja niiden ääntäminen erkanivat toisistaan. Tällöin sama äänne voitiin kirjoittaa monella tavalla ja sama kirjain lausua kontekstista riippuen monella tavalla. Tämä ero on säilynyt nykykreikkaan saakka.


title: Bysantin kreikka

text: Merkittävin muutos oli niin kutsuttu "itasismi", jossa kreikan kielen pitkien ja lyhyiden vokaalien ero katosi ja diftongit alettiin lausua yksinkertaisina vokaaleina. Sekä kirjaimet ι, η ja υ että diftongit οι, ει ja ηι alettiin lausua lyhyenä i-äänteenä. Sekä ο että ω äännettiin lyhyenä o-äänteenä. Myös konsonanttien lausumisessa tapahtui muutoksia. Esimerkiksi β muuttui merkitsemään b:n sijasta v-äännettä, χ taas kh:n sijasta h-äännettä.


title: Bysantin kreikka

text: Bysanttilaisella ajalla myös puhekieltä käytettiin kirjallisena kielenä esimerkiksi hallinnossa. Tämä johtuu siitä, että monet alemmat virkamiehet olivat luku- ja kirjoitustaitoisia, mutta heillä ei ollut klassisen koulutuksen tuomia kieliopillisia taitoja. Myös jotkut oppineet, kuten Mikael Glykas ja Theodoros Prodromos, käyttivät kansankieltä osassa teoksissaan. Kansankielen käyttö saattoi olla eräänlainen kulttuuripoliittinen kannanotto.


title: Bysantin kreikka

text: Kirjainten äänneasussa tapahtuneita muutoksia on voitu jälkeenpäin seurata tehtyjen kirjoitusvirheiden kautta, sillä samalla tavalla äännetyt kirjaimet ja diftongit alkoivat sekaantua toisiinsa. Muutoksia on voitu seurata ja ajoittaa myös muun muassa sen avulla, missä muodossa kreikkalaiset sanat ovat lainautuneet muihin kieliin eri aikoina.


title: Kognitiivinen uskontotiede

text: Kognitiivinen uskontotiede tutkii uskontoa ihmismielen toiminnan ja rakenteiden pohjalta. Uskonto nähdään yleisenä ilmiönä, jossa on kaikille kulttuureille yhteisiä piirteitä. Se hyödyntää erityisesti kognitiotiedettä ja kognitiivista psykologiaa.


title: Kognitiivinen uskontotiede

text: Kognitiiviselle uskontotieteelle antoi alkusysäyksen Dan Sperberin vuonna 1975 ilmestynyt teos "Rethinking Symbolism". Hän katsoi, että symboleilla ei ole mitään tiettyjä, määrättyjä merkityksiä. Sen sijaan ihmismielessä on ”symbolinen mekanismi”, jonka avulla muistista etsitään jotain yhteensopivaa vaikeasti ymmärrettävän asian kanssa. Stewart Gurthie toi puolestaan vuonna 1980 esiin ajatuksen, jonka mukaan synnynnäinen arkijärki voi selittää uskontoa ilmiönä. Merkittävä edistysaskel suuntaukselle oli E. Thomas Lawsonin ja Robert N. Robert N. McCauleyn vuonna 1990 julkaisema teos "Rethinking Religion". He esittivät kielitieteilijä Noam Chomskyn teorioihin nojautuen, että rituaaleilla on yleinen rakenne. Sperberiltä vaikutteita saanut Pascal Boyer totesi teoksessaan "Tradition, Truth and Communication" (1990), että tiedonkäsittelyjärjestelmän ominaisuudet selittivät, miten perinteet jatkuvat ja leviävät.


title: Kognitiivinen uskontotiede

text: Pascal Boyer'n mukaan ihminen jakaa mielessään yleisimmät asiat viiteen ontologiseen eli olemukselliseen pääkategoriaan:Esimerkiksi eläimen kategoriaan kuuluu kouriintuntuvimmat käsitteet, kuten kissa. Kunkin kategorian jäsenillä on sille ominaisia piirteitä. Tuntemattomankin eläinlajin kohdalla päättellemme esimerkiksi sen, että se muiden eläinten lailla saa oman lajinsa poikasia, vaikka emme tuntisi sitä täysin. Uskonnolliset käsitteet, kuten ruumiiton henkilö, sen sijaan rikkovat näitä ennakko-odotuksia. Tutkimuksissa on todettu, että ne uskonnolliset käsitteet, jotka poikkeavat vain vähän näistä kategorioista, muistetaan paremmin kuin mielikuvituksellisemmat, huomattavasti rajoja rikkovat käsitteet. Tämä selittää sen, miksi jotkin uskomukset leviävät ja periytyvät helpommin kuin toiset.


Confédération Interalliée des Sous-Officiers de Réserve (CISOR), ennen vuotta 2013 Association Européenne des Sous-Officiers de Réserve (AESOR), on kansainvälinen reservin aliupseerien kattojärjestö. CISORissa on tällä hetkellä 13 varsinaista jäsenmaata sekä 2 tarkkailijajäsentä. Sen puheenjohtajamaana vuosina 2016–2018 toimii Belgia. Natoon sidoksissa oleva mutta epäpoliittinen voittoa tavoittelematon CISOR perustettiin 1. kesäkuuta 1963.


title: Confédération Interalliée des Sous-Officiers de Réserve

text: Jo ennen toista maailmansotaa Belgian, Ranskan ja Alankomaiden reserviupseeriliittojen välillä oli yhteyksiä, jotka jatkuivat myös sodan päättymisen jälkeen. Ne johtivat ”Confédération Interalliée des Officiers de Réserve” (CIOR) -järjestön ensimmäiseen konferenssiin ja viralliseen perustamisen 20. marraskuuta 1948 Brysselissä. Pikku hiljaa järjestöön liittyivät myös Luxemburg (1952), Tanska (1956), Kreikka (1956), Yhdysvallat (1958), Italia (1960), Saksa (1961), Iso-Britannia (1963), Kanada (1964), Norja (1966) ja Espanja (1992).


text: "Fédération Nationale des Associations des Sous-Officiers de Réserve" (FNASOR) teki aloitteen vastaavan aliupseerijärjestön perustamisesta nimellä "Association Européenne des Sous-Officiers de Réserve" (AESOR) 1. kesäkuuta 1963 Toulonin laivastotukikohdassa. Perustamisasiakirjan allekirjoittivat reservin aliupseerien edustajat Belgiasta, Luxemburgista, Saksan liittotasavallasta, Sveitsistä ja Ranskasta.


text: AESOR muutti nimensä 22. helmikuuta 2013 jäsenmaiden yksimielisellä päätöksellä. Uudeksi nimeksi otettiin "Confédération Interalliée des Sous-Officiers de Réserve" (CISOR).


text:
CISORin hallitus otti 22. helmikuuta 2014 Nantesissa Alankomaat yksimielisellä päätöksellä järjestön täysivaltaiseksi jäseneksi.
CISOR on poliittisesti riippumaton järjestö, joka on edustanut reservin aliupseerien yhdistyksiä vuodesta 1963 lähtien. Puheenjohtajuus vaihtuu kahden vuoden välein parillisina vuosina. Kansallisia jäsenjärjestöjä edustaa jokaisesta maasta yksi CISORin varapuheenjohtaja, joka on myös maansa valtuuskunnan johtaja. Valtuuskuntaan kuuluu enintään viisi jäsentä. CISORin puheenjohtajana on tällä hetkellä sotilasmestari Ilpo Pohjola Suomesta. Hänen edustamansa järjestö on Reserviläisliitto – Reservin Aliupseerien liitto ry (RES).


text: Perustamisestaan lähtien CISOR on tehnyt merkittäviä työpanoksia vahvistaakseen yhteistyötä jäsenmaidensa välillä ja kehittääkseen jäsenmaidensa puolustus- ja turvallisuuspolitiikkaa. CISOR järjestää koulutusta, kansainvälisiä seminaareja ja tapaamisia jäsenmaittensa reservin aliupseereille.


text: CISOR pitää yllä aliupseerien mainetta, vaalii heidän ansioitaan ja levittää myönteistä kuvaa sotilashenkilöistä.


text: Voimassa olevien sääntöjensä mukaan CISOR pyrkii edistämään kansainvälisen puolustusjärjestelmän luomista yhdessä siviili- ja sotilasviranomaisten kanssa. Tavoitteena järjestöllä on


text: CISOR järjestää parittomina vuosina aliupseerien sotilasmoniottelun yhdessä muiden eurooppalaisten kumppaniensa kanssa. Kilpailun tasoa pidetään korkeana puolustusvoimissa. Viimeisin CISORin sotilasmoniottelu järjestettiin Vekarajärvellä Suomessa kesällä 2017.


title: Nainen pimeässä

text: Nainen pimeässä () on Mitchell Leisenin ohjaama yhdysvaltalainen musikaalielokuva vuodelta 1944, ja sen pääosassa on Ginger Rogers. Musikaalidraama sai kolme Oscar-ehdokkuutta vuonna 1945.


title: Nainen pimeässä

text:
Vaikka Liza Elliott (Ginger Rogers) on kaunis, varakas ja menestyvä suositun muotilehden päätoimittaja, hän on onneton ja huonotuulinen. Liza on ollut huono-onninen rakkaudessa, vaikka häntä yrittääkin liehitellä kolme miestä: mainontajohtaja Charley Johnson (Ray Milland), vasta eronnut Kendall Nesbitt (Warner Baxter) ja nuorekas ja komea Randy Curtis (Jon Hall). Kun Lizasta tuntuu, että hän on tullut tunne-elämänsä tien päähän, hän alkaa tavata tohtori Brooksia (Barry Sullivan). Liza toivoo tohtorin auttavan häntä selvittämään hänen tunne-elämänsä kriisejä ja löytämään hänelle onnellisuuden.
Alkuperäinen "Lady in the Dark" -musikaali sai ensi-iltansa Broadwayn Alvin Theatressa 23. tammikuuta vuonna 1941. Musikaalin 467. ja viimeinen esitys oli 30. toukokuuta vuonna 1942. Tuotantoa jatkettiin Broadway Theatressa keväällä 1943 83:n esityksen verran. "Lady in the Dark" -musikaalin alkuperäisissä rooleissa olivat Gertrude Lawrence, Victor Mature ja Danny Kaye.


title: Nainen pimeässä

text: Tuotantoyhtiö Paramount Pictures osti elokuvaoikeudet musikaaliin 285 000 dollarin hinnalla; 115 000 dollaria musikaalin tuottaja Sam Harrisille, 85 000 dollaria kirjailija Moss Hartille sekä säveltäjä Kurt Weillille ja sanoittaja Ira Gershwinille molemmille 42 500 dollaria.


title: Nainen pimeässä

text: "Nainen pimeässä" -elokuvan kuvaukset alkoivat 9. joulukuuta 1942 ja päättyivät 20. maaliskuuta 1943. Elokuva kuvattiin Kalifornian Los Angelesissa sijaitsevilla Paramountin studioilla 2 581 657 dollarin budjetilla. "Nainen pimeässä" kuvattiin Technicolor-elokuvausmenetelmällä.


title: Nainen pimeässä

text: "Nainen pimeässä" sai Yhdysvaltain ensi-iltansa 9. helmikuuta vuonna 1944 Hollywoodissa. Elokuva sai maanlaajuisen ensi-iltansa seuraavana päivänä 10. helmikuuta, ja New Yorkin teatteriensi-ilta oli 22. helmikuuta. Suomessa "Nainen pimeässä" sai ensi-iltansa 19. heinäkuuta vuonna 1946. Paramount Pictures toimi elokuvan levittäjänä Yhdysvalloissa.


title: Nainen pimeässä

text: "Lux Radio Theater" radioi 60-minuuttisen radiosovituksen elokuvasta 29. tammikuuta 1945, jolloin Ginger Rogers ja Ray Milland uusivat elokuvaroolinsa. 16. helmikuuta vuonna 1953 "Lux Radio Theater" radioi "Nainen pimeässä" -elokuvasta toisen sovituksen, jossa esiintyivät Judy Garland ja John Lund.


title: Axel Lennart Stråhle

text: Axel Lennart Stråhle (22. maaliskuuta 1863 Iitti – 24. elokuuta 1929 Turku) oli suomalainen lääkäri, joka sai professorin arvon.


title: Axel Lennart Stråhle

text: Stråhlen vanhemmat olivat tilanomaistaja Erik Johan Stråhle ja Johanna Mathilda Olsoni. Hän valmistui filosofian kandidaatiksi 1885 ja lääketieteen lisensiaatiksi 1892. Stråhle toimi Turun lääninsairaalan ylilääkärinä 1895-1928 eli yli 30 vuotta. Häntä pidettiin erittäin taitavana kirurgina ja nuorempien lääkäreiden opastajana. Stråhle osallistui aktiivisesti Turun kunnallispolitiikkaan sekä taide-elämään ja oli Turun lääkäriseuran johtohenkilöitä. Ylimääräisen professorin arvonimi hänelle myönnettiin 1907.


title: Axel Lennart Stråhle

text: Stråhlen puoliso vuodesta 1892 oli Eva Adolfina Gustrén (k. 1935).


title: Pukumiehet

text: Pukumiehet ("Suits") on yhdysvaltalainen draamasarja, jonka on luonut Aaron Korsh. Sarjaa esitetään Yhdysvalloissa USA Networkilla ja Suomessa MTV3–kanavalla. Sen päärooleissa esiintyvät Patrick J. Adams ja Gabriel Macht.


title: Pukumiehet

text: 12 jakson mittaisen ensimmäisen kauden esittäminen alkoi 23. kesäkuuta 2011 normaalia pidemmällä erikoisjaksolla.


title: Pukumiehet

text: Sarja sijoittuu New Yorkin kaupunkiin ja kuvitteelliseen Pearson Hardman -asianajotoimistoon. Michael ”Mike” Ross, huippuoppilas jolla on valokuvamuisti, oli juuri päästä opiskelemaan lakia Harvardin yliopistolla, kun hänet erotettiin collegesta vastausten myymisestä matematiikan kokeeseen, jonka hän oli opetellut ulkoa. Tämä pilasi hänen mahdollisuutensa aloittaa lakiopiskelun. Sen sijaan hän joutuu tienaamaan elantonsa polkupyörälähettinä. Miken ystävä Trevor saa houkuteltua tämän ottamaan osan marihuana kaupasta. Kauppa osoittautuu poliisin soluttautumisoperaatioksi, jonka Mike neuvokkaasti havaitsee vain hetkeä ennen kuin se olisi ollut liian myöhäistä. Hän välttää kiinnijäämisen juuri ja juuri, tämän sijaan hän päätyykin työhaastatteluun Harvey Specterin kanssa. Harvey on lakimies Pearson Hardmanilla ja omien sanojensa mukaan ”New Yorkin paras ratkaisija”. Harveyn, josta on äskettäin tehty vanhempi osakas, olisi nyt yhtiön käytäntöjen mukaan palkattava Harvardissa opiskellut lakimies avustajaksi. Käyttäen eideettistä muistiaan ja lakiosaamustaan, Mike osoittaa Harveylle olevansa epäilemättä paras ehdokas paikan täyttämiseen ja tulee palkatuksi, vaikka häneltä puuttukin oikeustieteellinen tutkinto, eikä hän opiskellut Harvardissa. Sarja keskittyy Miken ja Harveyn käsittelemiin lakitapauksiin heidän ylläpitäessään salaisuutta Miken opiskelusta.


title: Pukumiehet

text: USA Networkin ensimmäisissä julkaisuissa sarjan nimenä oli "A Legal Mind". Toukokuussa 2010 USA Network tilasi 90 minuutin pituisen pilottijakson sarjalle. 2011 tammikuussa USA Network vahvisti tilanneensa ensimmäisen tuotantokauden.


title: Pukumiehet

text: Sarjaa tilattiin toinen kausi 11. elokuuta 2011, toinen kausi oli 16 jaksoa pitkä, kuten myös kolmas kausi, joka tilattiin 12. lokakuuta 2012. USA Network tilasi sarjasta neljännen kauden 24. lokakuuta 2013. Neljäs kausi on myös 16 jaksoa pitkä ja alkoi pyöriä Yhdysvalloissa 11. kesäkuuta 2014. "Pukumiehistä" tilattiin 16 jaksoinen viides kausi 11. elokuuta 2014.


title: Pukumiehet

text: Sarjan pilottijakso kuvattiin New Yorkissa ja kaikki muut jaksot Torontossa.


title: Pukumiehet

text: Maaliskuussa 2018 ilmoitettiin Gina Torresin esittämän Jessica Pearsonin saavan oman spin-off sarjan. Tammikuussa 2019 sarjan nimeksi vahvistettiin "Pearson".


title: Molly Smitten-Downes

text: Molly Smitten-Downes (s. 2. huhtikuuta 1987 Anstey), taiteilijanimeltään Molly, on englantilainen poplaulaja. Hän edusti Britanniaa Eurovision laulukilpailussa 2014 Kööpenhaminassa kappaleellaan ”Children of the Universe”. Hän sijoittui 17:nneksi 26 osanottajasta.


title: Molly Smitten-Downes

text: Smitten-Downes sai vuonna 2012 Best Urban/Pop Act -palkinnon Live and Unsigned -tapahtumassa. Vuonna 2013 hän voitti parhaan kappaleen palkinnon Best of British Unsigned Music Awards -tapahtumassa.


title: Outi Martikainen

text: Outi Katariina Martikainen (s. 9. huhtikuuta 1962 Jyväskylä) on suomalainen tekstiilitaiteilija.


title: Outi Martikainen

text: Martikaisen teosten tunnusomaisia piirteitä ovat käsintehtyjen tekstiilitekniikoiden skaalaaminen suureen kokoon ja kierrätysmateriaalien käyttö. Martikaista kiinnostaa teoksen koon muutoksen vaikutus tunnelmaan sekä valitun materiaaliin ja valon vaikutus teokseen. Martikainen kuvaa pieniä diskreettejä aiheita suuressa mittakaavassa. Hän käyttää arkipäiväisiä, edullisia tai kierrätettyjä materiaaleja. Hän on käyttänyt teostensa materiaalina muun muassa pussinsulkijoita, pesulanmerkkilappuja tai polypropeeninarua.


title: Outi Martikainen

text: Martikainen hallitsee monia erilaisia tekstiilitekniikoita ja kykenee itse toteuttamaan teoksensa niin halutessaan. Hänen teoksissaan näkyy vahva tekninen osaaminen ja tekstiilitekniikoiden hallinta. Kokeilemalla uusia materiaaleja ja yhdistelemällä niitä mielikuvituksellisesti erilaisiin perinteisiin tekstiilitekniikoihin hän luo uudenlaisia tunnelmia ja vastakohtaisuuksia.


title: Outi Martikainen

text: Martikainen on pitänyt yksityisnäyttelyjä Suomessa ja hän on osallistunut suomalaisten taiteilijoiden ja muotoilijoiden yhteisnäyttelyihin ulkomailla. Hänet on kutsuttu kansainvälisiin näyttelyihin esittelemään tuotantoaan. Hän edusti Suomea Lost in Lace -näyttelyssä Englannin Birminghamissä.


title: Tatjana Samoilova

text: Tatjana Samoilova (4. toukokuuta 1934 Leningrad, Neuvostoliitto – 5. toukokuuta 2014) oli neuvostoliittolainen näyttelijä, jonka merkittävimpiä rooleja oli pääosa elokuvassa "Kurjet lentävät" (1957). Toinen merkittävä päärooli oli "Anna Kareninassa" (1968).


title: Tatjana Samoilova

text: "Kurjet lentävät" sai Cannesin elokuvajuhlilla vuonna 1958 Kultaisen palmun ja Samoilova itse erikoispalkinnon. Vuonna 1993 hän sai Venäjän kansantaiteilijan arvon.


title: Tatjana Samoilova

text: Jussi-palkintojen jaossa vuonna 1958 Samoilovalle myönnettiin elokuvasta "Kurjet lentävät" kunniapalkinto.


title: Tatjana Samoilova

text: Myös Samoilovan isä Jevgeni Samoilov oli tunnettu näyttelijä.


title: Until It’s Gone

text: Until It’s Gone on Linkin Parkin vuonna 2014 julkaistun kuudennen studioalbumin, "The Hunting Party", toinen single, joka julkaistiin 5. toukokuuta 2014. Kappaleen maailman ensisoitto oli BBC Radio 1:ssä 5. toukokuuta 2014. Samoihin aikoihin julkaistiin kappaleeseen tehty sanoitusvideo YouTubessa. Joe Hahnin ohjaama virallinen musiikkivideo julkaistiin 11. kesäkuuta 2014 yhtyeen Facebook-sivulla.


title: Bautzenin taistelu

text: Bautzenin taistelu on Bautzenissa ja sen lähialueilla 21.–30. huhtikuuta 1945 käyty panssaritaistelu, jota pidetään viimeisenä merkittävänä Saksan edes osittain voittamana panssaritaisteluna toisessa maailmansodassa. Taistelun lopputuloksesta on kuitenkin ristiriitaisia tietoja, yleisesti sen todetaan kuitenkin päättyneen Neuvostoliiton ja Puolan voittoon.


title: Tähdet, tähdet (kokoelmalevy)

text: Tähdet, tähdet on saman nimisen televisiosarjan ensimmäisen tuotantokauden kokoelmalevy, joka julkaistiin 9. toukokuuta 2014. Kokoelma nousi ensimmäisellä listaviikollaan Suomen virallisen albumilistan kuudenneksi.


title: Puuttuva tieto

text: Puuttuvalla tiedolla tarkoitetaan tilastotieteessä sellaisia käytettävissä olevien muuttujien arvoja, joita ei ole saatu mitattua yhdeltä tai useammalta tilastoyksiköltä. Puuttuvaa tietoa on lähes jokaisessa aineistossa ja sillä voi olla hyvin suuri merkitys aineistolle tehtävien analyysien kannalta.


title: Puuttuva tieto

text: Puuttuvuutta voidaan luokitella monin eri tavoin esimerkiksi sen perusteella kuinka puuttuvuus on syntynyt tai minkälainen puuttuvuusrakenne aineistossa vallitsee.


title: Puuttuva tieto

text: Puuttuva tieto voidaan jakaa esimerkiksi suunnitellusti ja suunnittelemattomasti puuttuvaan tietoon. Suunnitellusti puuttuvaa tietoa syntyy, kun tutkija jättää tietoisesti osan muuttujien arvoista mittaamatta joiltakin tutkimuksessa mukana olevilta tilastoyksiköiltä. Kyselytutkimukset ovat tyypillinen esimerkki suunnitellusti puuttuvasta tiedosta. Kysely voi esimerkiksi sisältää päihteidenkäyttöön liittyviä kysymyksiä, joihin päihteettömän henkilön ei odoteta vastaavan. Myös otantatutkimuksissa voidaan ajatella, että ne yksilöt jotka eivät valikoituneet otokseen puuttuvat suunnitellusti.


title: Puuttuva tieto

text: Suunnittelemattomasti puuttuvaa tietoa syntyy kun muuttujien arvoja on yritetty mitata, mutta jostain syystä tässä ei ole onnistuttu. Esimerkiksi seurantatutkimuksissa henkilö voi jättäytyä pois kesken tutkimuksen, jolloin tältä mitattavan tiedon saanti keskeytyy. Tiedon puuttuminen voi myös johtua sen virheellisestä hankinnasta, jolloin tutkija voi joutua hylkäämään mitatut muuttujien arvot.


title: Puuttuva tieto

text: Puuttuvaa tietoa voidaan luokitella myös sen mukaan, kuinka monessa muuttujassa puuttuvuutta esiintyy. Tällöin puhutaan yksi- ja moniulotteisesta puuttuvuudesta. Moniulotteinen puuttuvuus tuo monia haasteita aineiston käsittelyyn. Eri muuttujien puuttuvat arvot voivat esimerkiksi riippua toisistaan.


title: Puuttuva tieto

text:
Donald Rubin (1976) esitteli usein käytetyn puuttuvan tiedon luokitteluperiaatteen, jossa puuttuvuus jaetaan täysin satunnaiseen, satunnaiseen ja ei-satunnaiseen puuttuvuuteen. Täysin satunnainen puuttuvuus (engl. missing completely at random, MCAR) tarkoittaa sitä, että aineiston puuttuvuus ei riipu lainkaan datasta.
Satunnaisessa puuttuvuudessa (engl. missing at random, MAR) puuttuvuus riippuu ainoastaan havaitusta datasta. Systemaattista, eli ei-satunnaista puuttuvuutta (engl. missing not at random (MNAR) tai not missing at random (NMAR)) syntyy kun puuttuvuus riippuu myös havaitsemattomasta datasta.


title: Puuttuva tieto

text: Tilastollisessa päättelyssä pyritään tekemään päätelmiä jostain populaatiosta käytettävissä olevan otoksen perusteella. Puuttuva tieto vähentää otoksen edustavuutta ja lisää siten epävarmuutta. Puuttuvan tiedon käsittelyyn on kehitetty lukuisia menetelmiä, mutta yksikäsitteistä toimintasääntöä puuttuvuuteen liittyvien ongelmien ratkaisemiseksi ei ole. Tutkija voi myös pyrkiä ehkäisemään tiedon puuttumista ennen itse aineiston hankintaa, mikä ei kuitenkaan aina ole mahdollista.


title: Puuttuva tieto

text: Jos tietoa puuttuu, on suositeltavaa pyrkiä hankkimaan puuttuva tieto. Esimerkiksi kyselytutkimuksissa voidaan vastaamatta jättäneille henkilöille lähettää uusi kysely tarvittaessa useamman kuin yhden kerran vastauskadon korjaamiseksi. Usein puuttuvaa tietoa on hyvin hankala yrittää hankkia jälkikäteen tai se voi olla jopa täysin mahdotonta. Esimerkiksi seurantatutkimuksesta pois jättäytynyt henkilö voi olla muuttanut maasta kesken tutkimuksen tai olla muusta syystä tutkijan tavoittamattomissa.


title: Puuttuva tieto

text: Yksinkertainen ratkaisu puuttuvan tiedon ongelmaan on käyttää vain täydellisiä havaintoja, eli niitä tilastoyksiköitä joilta kaikkien muuttujien arvot on havaittu. Tätä toimintatapaa kutsutaan täydellisten havaintorivien analyysiksi (engl. complete case analysis). Jos puuttuvan tiedon määrä on hyvin pieni suhteessa onnistuneesti hankittuun tietoon ja puuttuvuus aineistossa on täysin satunnaista, niin täydellisten havaintorivien analyysi on mahdollisesti varteenotettava vaihtoehto.


title: Puuttuva tieto

text: Imputoinnilla tarkoitetaan puuttuvien havaintojen paikkaamista joillakin korvaavilla arvoilla. Puuttuvia arvoja ei voi korvata mielivaltaisesti, jos aineistosta halutaan edelleen tehdä tilastollista päättelyä. Yksinkertaisessa imputoinnissa puuttuvat havainnot paikataan yhdellä korvaavalla arvolla, mikä voi olla käytännöllistä jos puuttuvia havaintoja on vähän. Usein on kuitenkin suositeltavampaa käyttää moni-imputointia, jossa puuttuvalle havainnolle annetaan useita mahdollisia arvoja.


title: Puuttuva tieto

text: Puuttuva tieto on aiheuttaa ongelmia myös suurimman uskottavuuden estimoinnissa. EM-algoritmi on eräs keino uskottavuusfunktion maksimoimiseksi, kun aineisto sisältää puuttuvaa tietoa.


title: Elias Hellberg

text: Elias Ferdinand Hellberg (18. huhtikuuta 1899 – 26. helmikuuta 1956) oli suomalainen insinööri, joka omisti vuosina 1927–1949 Helsingin Lauttasaaressa toimineen Oy Radio E. Hellberg Ab:n radiotehtaan.


title: Elias Hellberg

text: Vihdin Otalammelta kotoisin ollut Hellberg menestyi erityisesti armeijan käyttöön tarkoitettujen radiolaitteiden valmistajana, mutta hänen tehtaansa valmisti myös tavallisia radiovastaanottimia sekä levy-soittimia. Tehtaan valmistamia radiomerkkejä oli muun muassa "Corona".


title: Elias Hellberg

text: Elias Hellbergin puoliso oli vuoden 1934 Miss Suomi -kilpailun voittaja Anna-Lisa Fahler.


title: Pins

text: Pins on Suomessa, Virossa, Latviassa, Liettuassa ja Venäjällä toimiva useita yrityksiä ja liikeketjuja kattava kanta-asiakasohjelma. Ohjelmaa hoitaa "Coalition Rewards", joka on latvialaisen Air Baltic -lentoyhtiön tytäryhtiö. Vuonna 2017 ohjelmaan kuuluu 300 kumppania ja 400 verkkokauppaa.


title: Pins

text: Pins-ohjelma lanseerattiin toukokuussa 2014 jakamalla Pins-kortteja miljoonalle YkkösBonus-jäsenelle. Valtaosa heistä otti kortin käyttöön. Keväällä 2014 Pins-ohjelmassa oli Suomessa 1,2 miljoonaa jäsentä. Ohjelmaan kuului alussa yli 300 liikekumppania.


title: Pins

text: Pins-ohjelman myötä Suomen Lähikauppa Oy luopui noin miljoona taloutta käsittäneestä "YkkösBonus"-etuohjelmastaan, joka oli perustettu vuonna 1994.


title: Pins

text: Pins-ohjelmassa pisteiden kerääminen tapahtuu liike- tai ketjukohtaisten sääntöjen mukaisesti. Pisteiden käyttöarvo vaihtelee sen mukaan, mitä palkintoja asiakas lunastaa.


title: Pins

text: Pins-ohjelmaan kuului sen alkuvaiheessa noin 30 000 ostopaikkaa. Ohjelmaan liittyneet asiakkaat voivat kerätä ostoksistaan "pinsseiksi" kutsuttuja pisteitä ympäri maailmaa esimerkiksi lennoista, matkoista, hotellimajoituksista, autonvuokrauksesta, ravintoloista, kauneushoitoloista ja kylpylähoidoista, terveydenhuollosta, televiestinnästä ja rahoituksesta. Pisteitä voi kerätä myös ostoksista kotimaisista ja ulkomaisista verkkokaupoista. Ohjelmaan liittyneitä yrityksiä olivat tuolloin mm. Suomen Lähikauppa, Restel, Verkkokauppa.com, AD, Matkahuolto, Pohjantähti ja useita autovuokraamoita.


title: Pins

text: Suomen Lähikaupan Siwa- ja Valintatalo-ketjut kuuluivat myös Pins-ohjelmaan. Keskon ostettua Siwat ja Valintatalot, Pins menetti verkostonsa ruokakaupat Suomessa sitä mukaa, kun kaupat muutettiin K-Marketeiksi tai lopetettiin. Näissä ketjuissa ostoksista kertyi 0,5–4 pistettä/euro kuukausiostosten määrästä riippuen. 1 000 pisteen käyttöarvo Siwa- ja Valintatalo-ketjuissa oli 6 €. Tuhat pistettä sai 250–2 000 euron ostoksilla, joten asiakkaan saaman edun arvo oli 0,3–2,4 % ostossummasta.


title: Pins

text: Yksilöimättömien korttien lisäksi Pinsissä on myös yksilöllisiä kortteja sekä yhteisbrändättyjä kortteja, kuten esimerkiksi Hotel Bonus Club, HotSport  ja AirBaltic. Pins-ominaisuuden voi liittää myös Visa-järjestelmässä toimivaan airBaltic-maksukorttiin tai Mastercard-korttiin.


title: Pins

text: Osuuskunta Tradekan jäsenet voivat käyttää Pins-korttia lisäksi jäsenkorttina Tradekan jäsenetujen saamiseksi.


title: Pins

text: Jäsenet, jotka olivat liittyneet sekä Tradekaan että Pins-ohjelmaan, saivat aiemmin Pins-ohjelmassa 20–80 pisteen lisäedun kuussa.


title: Pins

text: Pins-ohjelma keskittyy pieniin ja keskisuuriin yrityksiin. Ohjelmasta aiheutuu kustannuksia siihen liittyneelle kumppaniyritykselle. Kustannuksia muodostuu vain silloin, kun kauppa käy.


title: Pins

text: Vaikka ohjelmaan on liittynyt lukuisia verkkokauppoja, pääosa kortin käytöstä on alkuvaiheessa tapahtunut kivijalkamyymälöissä. Aktiivisimmin pisteitä on kerätty ruokakaupoista, hotelleista, ravintoloista sekä koruja, silmälaseja ja kodin elektroniikkaa myyvistä liikkeistä.


title: Pins

text: Pins-ohjelman lanseeraus mainittiin vuoden 2014 suurimmaksi mainoskampanjaksi.


title: Luettelo televisiosarjan Pukumiehet jaksoista

text: "Pukumiehet" () on yhdysvaltalainen draamasarja, jonka on luonut Aaron Korsh. Sarjaa esittää Yhdysvalloissa USA Network ja Suomessa MTV3. Sarjan päärooleissa esiintyvät Patrick J. Adams ja Gabriel Macht.


title: Håkan Nordqvist

text: Håkan Nordqvist on kauppatieteen maisteri ja talousviestinnän ammattilainen. Hän on toiminut talous- ja viestintätehtävissä A. Ahlström Osakeyhtiössä, Nokia-yhtymässä ja Valmet-konsernissa. Vuodesta 1988 hän on johtanut omaa talousviestinnän konsulttitoimistoaan.


title: Håkan Nordqvist

text: Nordqvist on uransa aikana pavellut noin 150 yritystä ja tuottanut asiakkailleen yli 200 vuosikertomusta. Hän on toiminut viestinnällisenä neuvonantajana monissa osakeanneissa ja palvellut sekä suomalaisia että ulkomaisia pörssiyrityksiä. Nordqvist on Suomen IR-yhdistyksen perustajajäseniä ja toimi myös aikoinaan yhdistyksen ensimmäisessä hallituksessa ja useana vuonna myös yhdistyksen vuosikokousten puheenjohtajana.


title: Håkan Nordqvist

text: Nordqvist on julkaissut kirjoja markkinointiviestinnästä, yhden yrityshistoriikin sekä teoksen "Rotary 75 vuotta Suomessa". Uransa aikana Håkan Nordqvist on myös käynyt opintomatkoilla ja ulkomaankomennuksilla Yhdysvalloissa, Kanadassa ja Ruotsissa. Nordqvist toimi yhteispohjoismaisen rotarylehden Rotary Nordenin toimittajana ja päätoimittajana yli 20 vuoden ajan vuoteen 2011. Helsingissä vuonna 1983 pidettyjen ensimmäisten yleisurheilun maailmanmestaruuskilpailujen järjestelytoimikunnassa Håkan Nordqvist vastasi tietotekniikasta.


title: Hannu Kesola

text: Hannu Kesola (s. 1984) on suomalainen sarjakuvakäsikirjoittaja ja -tussaaja, jonka teoksia on julkaistu englanniksi, ranskaksi, portugaliksi, ruotsiksi, italiaksi ja suomeksi. Kesola on ensimmäinen suomalainen sarjakuvantekijä, jonka sarjakuva on ilmestynyt arvostetussa Heavy Metal magazinessa. Lisäksi hän on tehnyt sarjakuvia kustantajille kuten Amigo Comicsille ja Alterna Comicsille. Kesällä 2016 hänen kaksi sarjakuva-albumiaan, He kuolivat turhaan ja Yö huutaa armoa, ilmestyivät ranskaksi. Englanniksi, ranskaksi ja suomeksi ilmestyneen Dirty America/He kuolivat turhaan -albumin elokuvakuvaukset alkoivat Italiassa huhtikuussa 2018.


title: Hannu Kesola

text: Kesola on tehnyt myös strippisarjakuvia, joita on julkaistu Lempäälän-Vesilahden Sanomissa ja Ilta-Sanomissa kuukauden kotimaisena.


title: Pentti Sarpaneva

text: Pentti Akseli Sarpaneva (4. kesäkuuta 1925 Tampere – 10. heinäkuuta 1978 Turku) oli suomalainen korusuunnittelija ja muotoilija. Hän erikoistui 1950-luvulta alkaen koruihin, joihin kansalla oli varaa. Sarpaneva suunnitteli myös koriste- ja käyttöesineitä.


title: Pentti Sarpaneva

text: Sarpaneva syntyi Tampereella, osallistuttuaan jatkosotaan tuli ylioppilaaksi Helsingin Normaalilyseosta vuonna 1946 ja opiskeli paitsi Suomen Taideakatemian koulussa myös Taideteollisessa oppilaitoksessa metallitaidetta ja graafista suunnittelua.


title: Pentti Sarpaneva

text: Sarpenevan korut olivat aluksi kotona käsintehtyjä emalipintaisia ja kierrätysmateriaaleista valmistettuja. Myöhemmin koruja alettiin valmistaa valamalla teollisesti tuotettuina korusarjoina ja valmistusmateriaaleina käytettiin kultaa, hopeaa ja pronssia.


title: Pentti Sarpaneva

text: Sarpaneva aloitti muotoilijanuransa Merkkikeskus Sorsan yhteyteen perustetussa ateljeessa 1960-luvun alkupuolella. 1960-luvun puolivälillä hän aloitti yhteistyön Kalevala Korun kanssa, ja myöhemmin vuonna 1967 hän ryhtyi Turun Hopea Oy:n taiteelliseksi muotoilijaksi, jossa hän työskenteli kuolemaansa saakka taiteellisena johtajana.


title: Pentti Sarpaneva

text: Hänestä ei ole juuri tehty lehtiartikkeleita, ja vuonna 1978 kuolemansa jälkeen hän on jäänyt henkilönä ja muotoilijana julkisuudelta sivuun ja kuuluisamman pikkuveljen Timo Sarpanevan varjoon, poikkeuksena vuonna 2013 WSOY:n julkaisema kirja "Koko kansan korut" ja näyttely "Pronssitulet – metalli- ja korutaidetta", jotka esittelivät Sarpanevan tuotantoa.


title: Pentti Sarpaneva

text: Sarpaneva oli varsinaiselta ammatiltaan graafikko ja hän toimi jonkin aikaa graafikkona ja mainossomistajana.


title: Pentti Sarpaneva

text: Sarpanevan ensimmäinen vaimo oli lavastaja ja pukusuunnittelija Anneli Qveflander-Sarpaneva; hänen toinen puolisonsa oli Pirkko-Liisa Sarpaneva (nyk. Bertin); poika kelloseppä Stepan Sarpaneva syntyi toisesta avioliitosta. Pentti Sarpanevan veli oli taiteilija ja professori Timo Sarpaneva.


title: A Most Violent Year

text: A Most Violent Year on vuonna 2014 ensi-iltansa saava J. C. Chandorin ohjaama ja käsikirjoittama toiminta- ja rikosdraamaelokuva. Sen pääosissa ovat Oscar Isaac, Jessica Chastain, Alessandro Nivola, David Oyelowo, Albert Brooks ja Catalina Sandino Moreno. Elokuva sijoittuu New Yorkiin talvella 1981, joka on yksi rikollisimmista vuosista kaupungin historiassa.


title: Takamaa (Pirkkala)

text: Takamaa on Pirkkalan 11. kunnanosa ja kylä. Takamaalla on jäähalli, tankkausasema ja kauppa. Uimaranta on Vähäjärvellä, jonne on noin kilometri. Takamaalta lähtee polkuja luontoon, esimerkiksi kohti järviä. Seutu on rauhallista.


title: Takamaa (Pirkkala)

text: Alueen kautta kulkee Vaitin teollisuusalueelta lähtevä bussiyhteys 1B Tampereelle.


title: Takamaa (Pirkkala)

text: Asutus on omakotitalo- ja rivitalopainotteista, ja eniten on rivitaloja. Pirkkalan kuntakeskukseen Takamaalta on sijainnista ja reitistä riippuen 1-3 kilometriä. Takamaan rakentaminen alkoi 1980-luvulla ja jatkui 1990-luvulle. Kylässä asuu noin 400 asukasta.


title: Takamaa (Pirkkala)

text: Takamaalla on Keisarinviitan läheisyydessä leikkipuisto.


title: Big Hero 6

text: Big Hero 6 on vuonna 2014 ensi-iltansa saanut yhdysvaltalainen Walt Disney Picturesin 3D-tietokoneanimaatioelokuva, jonka ohjasivat Don Hall ja Chris Williams. "Big Hero 6" on Walt Disney Animation Studiosin 54. animaatioelokuva, ja se perustuu Marvel Comicsin julkaisemaan samannimiseen sarjakuvaan.


title: Big Hero 6

text: Elokuva sai ensi-iltansa Yhdysvalloissa 7. marraskuuta 2014. Suomessa ensi-ilta oli 23. tammikuuta 2015. Elokuva palkittiin parhaan animaatioelokuvan Oscarilla vuoden 2015 Oscar-gaalassa.


title: Big Hero 6

text: Hiro Hamada on 14-vuotias poika kuvitteellisessa suurkaupungissa nimeltä San Fransokyo. Hän on jo valmistunut lukiosta, mutta käyttää aikaansa lähinnä ottamalla osaa laittomiin robottitaisteluihin, jotka tunnetaan bottimatseina. Eräänä iltana vältyttyään täpärästi pidätykseltä, Hiron isoveli Tadashi vie hänet robotiikan laboratorioonsa takoakseen hieman järkeä hänen päähänsä. Hiro tapaa labrassa Tadashin ystävät GoGon, Wasabin, Honey Lemonin, ja Fredin sekä Baymaxin, terveydenhuoltoon erikoistuneen robotin jonka Tadashi on luonut. Hiro tapaa myös professori Callaghanin, yliopiston johtajan robotiikan ohjelmassa. Callaghan tutkii Hiron robottia ja kehuu sitä. Callaghan haastaa Hiron sanomalla, että robottitaistelut olisivat liian helppoja verrattuna tutkimukseen mitä hän ja hänen opiskelijansa tekevät, ja kutsuu Hiron hakemaan yliopistoon. Hiro ilmoittautuu mukaan koulun tiedemessuille ja esittelee siellä mikrobotit, lauman pieniä robotteja, jotka voivat muodostaa mitä vain ajatuksen voimalla. Professori Callaghan on vaikuttunut, ja lupaa Hirolle opiskelupaikan. Alistair Krei, tunnettu yrittäjä ja puheenjohtaja Krei Techissä, tarjoaa mikrobottien ostamista, mutta Hiro seuraa Callaghanin neuvoja eikä suostu pyyntöön. Samana iltana yliopistossa syttyy tulipalo, ja Tadashi kiirehtii pelastamaan Callaghania. Kuitenkin rakennuksessa räjähtää melkein heti Tadashin mentyä sisään, ja sekä Tadashi että Callaghan menehtyvät.


title: Big Hero 6

text: Viikkoja myöhemmin, veljensä kuolemasta masentunut Hiro aktivoi vahingossa Baymaxin sanomalla "Au!". Baymax huomaa, että Hiron ainut mikrobotti, joka oli selvinnyt tulipalosta, yrittää pyrkiä jonnekin ja Baymax rupeaa selvittämään minne. Mikrobotti johdattaa kaksikon hylättyyn varastorakennukseen. Siellä he havaitsevat, että joku on alkanut valmistaa mikrobotteja. Yhtäkkiä kabuki-naamioon sonnustautunut henkilö hyökkää, käyttäen Hiron mikrobotteja, mutta Hiro ja Baymax onnistuvat pakenemaan. Hiro yrittää kertoa asiasta poliisille, mutta tämä ei usko häntä, jonka takia Hiro päättää hoitaa asian itse. Hän varustaa Baymaxin haarniskalla ja taistelusirulla, joka sisältää karateliikkeitä. He onnistuvat pääsemään naamiomiehen jäljille, ja seuraavat tätä merenrantaan. Silloin GoGo, Wasabi, Honey Lemon ja Fred saapuvat, koska Baymax oli soittanut heille aikaisemmin. Hiro yrittää häätää heidät tiehensä, mutta juuri silloin naamiomies hyökkää heidän kimppuunsa. Kuusikko pakenee Wasabin autolla, mutta naamiomies onnistuu ajamaan heidät mereen. He kuitenkin pelastuvat Baymaxin ansiosta. Fred vie heidät kartanoonsa, jossa hän esittää teoriansa että naamiomies olisikin Alistair Krei, joka on katkeroitunut siitä kun Hiro ei myynyt mikrobottejaan Krei Techille. Muut ovat vakuuttuneita, ja he päättävät ottaa kiinni "Krein". Hiro tekee heille kaikille supersankaripuvut ja päivittää myös Baymaxia.


title: Big Hero 6

text: Ryhmä jäljittää naamioitunutta miestä saarelle hylättyyn laboratorioon. He löytävät videon siitä, kuinka Krei Techin teleportaatiokokeilu epäonnistui ja pilotti menetettiin. Yhtäkkiä naamiomies hyökkää jälleen, ja he jäävät nopeasti alakynteen. Hiro kuitenkin onnistuu lopulta lyömään hänet maahan, jolloin myös hänen naamionsa tippuu. Kauhukseen he huomaavat miehen olevan professori Callaghan, joka selviytyi räjähdyksestä suojaamalla itseään Hiron mikroboteilla. Tajuttuaan, että Tadashi kuoli turhaan, raivostunut Hiro poistaa Baymaxin hoitolevyn, tehden tästä tunteettoman tappokoneen ja käskee tätä tuhoamaan Callaghanin. GoGo, Wasabi, ja Fred yrittävät estää Baymaxia toteuttamasta tappokäskyä. Honey Lemon asentaa uudelleen hoitolevyn viime hetkellä, palauttaen Baymaxin ennalleen. Callaghan ehtii paeta. Hiro on raivoissaan siitä, että hänen ystävänsä keskeyttivät hänet, ja lentää pois Baymaxin kanssa, jättäen heidät saarelle. Kotona Hiro korjaa Baymaxin vaurioituneen sensorin ja yrittää poistaa hoitolevyn uudelleen, mutta Baymax estää häntä, sanoen, että kosto ei ole mitä Tadashi olisi halunnut. Baymax näyttää Hirolle videon, jossa Tadashi testaa lukuisia kertoja Baymaxin toimivuutta, saaden hänet lopulta rauhoittumaan. Hiro pahoittelee käytöstään ystävilleen, jotka onnistuivat pääsemään saarelta Fredin perheen helikopterilla ja he antavat hänelle anteeksi, ymmärtäen hänen tuskansa. Honey Lemon kertoo heidän löytäneen saarelta vielä muistitikun. Muistitikku sisältää videotiedoston teleportaatio-onnettomuudesta. Ryhmä huomaa, että Krein koelentäjä olikin itse asiassa Callaghanin tytär Abigail ja että Callaghanin aikomus on kostaa Kreille.


title: Big Hero 6

text: Myöhemmin Callaghan keskeyttää Krein julkisen tapahtuman ja yrittää tuhota hänen päämajansa käyttämällä samaa epävakaata teleportaatiota, jota hänen tyttärensäkin käytti. Hiro ystävineen saapuu ja yrittää puhua Callaghanille järkeä, mutta hän ei kuuntele. Niinpä he joutuvat taistelemaan, tuhoten Callaghanin mikrobotit ja pelastaen Krein. Portaali kuitenkin pysyy aktiivisena. Silloin Baymax havaitsee sen sisällä merkkejä horroksessa olevasta ihmisestä, ja lentää portaalin läpi Hiron kanssa pelastamaan häntä. Henkilö paljastuu Abigailiksi, joka on vielä elossa. He yrittävät kuljettaa hänet takaisin oikeaan maailmaan, mutta Baymaxin jalkaraketit menevät rikki kun hän suojaa Hiroa lentävältä romukasalta. Tietäen, että portaali romahtaa pian, Baymax käyttää rakettinyrkkiään jalkarakettiensa sijaan kuljettaakseen Hiron ja Abigailin takaisin portaalin kautta, vaikka Hiro ei haluaisikaan jättää häntä. Hiro ja Abigail pääsevät turvallisesti takaisin, Baymaxin jäädessä portaaliin ja tuhoutuessa. Callaghan pidätetään, ja Abigail viedään sairaalaan.


title: Big Hero 6

text: Vähän myöhemmin, Hiro huomaa Baymaxin hoitolevyn olevan puristettuna tämän irtonaiseen rakettinyrkkiin. Niinpä hän rakentaa Baymaxin uudelleen ja kuusikko jatkaa supersankariuraansa, toteuttaen Tadashin toiveen auttaa muita ihmisiä.


title: Big Hero 6

text: Suomenkielisen version sivurooleista vastaavat Aku Laitinen, Aksu Palmén, Ninni Norra ja Juhana Vaittinen. Ohjauksesta vastasi Antti L. J. Pääkkönen ja kääntämisestä Aki Heinlahti.


title: Kauheimmat joululaulut

text: Kauheimmat joululaulut on KC/MD Mafian kokoelma-albumi vuodelta 2012. Albumilla esiintyvät Eevil Stöö, Koksukoo, Pikku Herkko, DJ Kridlokk, Thono Slowknow, Aztra ja Tuuttimörkö. Albumin julkaisi Monsp Records ja sen on tuottanut alusta loppuun Koksukoo. Se julkaistiin 1000 kappaleen CD-painoksena ja 500 kappaleen LP-painoksena. Levy sisältää yhtyeen aiemman "Mustajoulu" digijulkaisun kokonaisuudessaan. Levystä on julkaistu instrumentaaliverstio digitaalijulkaisuna.


title: Kauheimmat joululaulut

text: Kappaleet 1-3 julkaistiin alun perin "Mustajoulu"-digialbumilla vuonna 2011, kun taas kappale 4 ilmestyi aiemmin Eevil Stöön EP-julkaisuilla Eevil Stöön joulumanteli + rusinat ja Joulustöö.


title: Jatkosodan vastarinta

text: Jatkosodan vastarintaa suoritettiin Suomessa jatkosodan aikana vuosina 1941–1944. Toimijat koostuivat lähinnä kommunisteista, mutta myös joistakin sosiaalidemokraateista, jotka vastustivat Suomen natsi-Saksan aseveljenä käymää sotaa. Vastarinta perustui pääasiassa infrastruktuurin sabotoimiseen ja vakoiluun Neuvostoliiton hyväksi.


title: Jatkosodan vastarinta

text: Vastarinta oli löyhästi organisoitunutta, eikä sillä ollut yhtenäistä keskusjohtoa.


title: Jatkosodan vastarinta

text: Vastarinnan toiminta käsitti aluksi lähinnä erilaisten lentolehtisten painattamista ja jakelua, mutta laajeni myöhemmin erilaisiksi tihutöiksi ja sabotaaseiksi, joilla oli tarkoitus vaikeuttaa Saksan ja Suomen sotaponnisteluja. Iskut kohdistuivat armeijan kohteisiin sekä esimerkiksi sähkönjakeluun ja rautateihin. Osaa voidaan pitää pelkästään symbolisina ja niiden tarkoituksena oli osoittaa, etteivät kaikki hyväksyneet sotaa. Vastarintaliike ei kohdistanut toimiaan ihmisiä vastaan, mutta pidätysten yhteydessä käydyissä tulitaisteluissa sai kuitenkin surmansa vastarintaliikkeen jäsenten lisäksi myös viranomaisia. Aktiivisinta toiminta oli Tampereella, jossa vaikutti noin puolentoista vuoden ajan Pellervo Takatalon kesäkuussa 1941 kokoama nuorista muodostunut vastarintaryhmä. Tampereen vastarintaliikkeen toiminnasta kertoo myös Hannu Salaman tunnettu romaani "Siinä näkijä missä tekijä". Vastarintaliike harjoitti myös vakoilua ja teki yhteistyötä Neuvostoliiton lähettämien desanttien kanssa, joista osa oli alun perin suomalaisia kuten Väinö Niilo-Rämä ja Arvo Lamminen.


title: Jatkosodan vastarinta

text: Jatkosodan vastarintaliikkeeseen voidaan katsoa kuuluvaksi myös niin sanotut metsäkaartilaiset, jotka olivat rintamapalveluksesta kieltäytyneitä reserviläisiä. Suurin osa heistä oli vakaumuksellisia kommunisteja. Joukossa oli runsaasti talvisodan veteraaneja, jotka kieltäytyivät lähtemästä uuteen sotaan natsi-Saksan rinnalla ja valitsivat sen sijaan piileskelyn metsiin rakentamissaan piilopaikoissa. Metsäkaartilaisten suurimpia keskittymiä oli muun muassa Satakunnan ja nykyisen Pirkanmaan alueilla kuten Hämeenkyrössä sekä Länsi-Lapin Kolarissa ja Kittilässä. Hämeenkyrössä metsäkaartilaisia oli noin 100, mikä edusti lähes 10% osuutta paikkakunnan reserviläisistä. Rintamalta kieltäytyneitä piileskeli myös joissakin kaupungeissa, kuten Tampereella ja Helsingissä.


title: Sedanin taistelu (1940)

text: Sedanin taistelu oli toisessa maailmansodassa Ranskan ja Saksan joukkojen välinen taistelu Sedanin alueen hallinnasta Ranskassa. Taistelu oli osa Saksan Ranskan valtausta ja se käytiin 12. -15. toukokuuta 1940.


title: Sedanin taistelu (1940)

text: Saksan joukot koostuivat Heinz Guderianin XIX panssariarmeijakunnasta, johon kuuluivat 1., 2. ja 10. panssaridivisioonasta. Kenraalimajuri Friedrich Kirchnerin 1. panssaridivisioonaan kuului 52 PzKpfw II, 98 PzKpfw III, 58 PzKpfw IV ja 40 PzKpfw 35(t) -panssarivaunua sekä kahdeksan SdKfz 265 -komentovaunua. Kenraaliluutnantti Rudolf Veielin 2. panssaridivisioonaan kuului 45 PzKpfw I, 115 PzKpfw II, 59 PzKpfw III ja 32 PzKpfw IV -panssarivaunua sekä kuusitoista SdKfz 265 -komentovaunua. Kenraaliluutnantti Ferdinand Schaalin 10. panssaridivisioonaan kuului 44 PzKpfw I, 113 PzKpfw II, 58 PzKpfw III ja 32 PzKpfw IV -panssarivaunua sekä kahdeksantoista SdKfz 265 -komentovaunua. Kaikkiaan Heinz Guderianin armeijakuntaan kuului 60000 miestä, 22000 ajoneuvoa, 771 panssarivaunua ja 141 tykistöasetta, joiden lisäksi hänellä oli käytössään 1470 lentokonetta.


title: Sedanin taistelu (1940)

text: Longwyn, Sedanin ja Namurin alueella olivat Ranskan 9. ja 2. armeija, jotka oli pääosin koottu käytöstä poistetulla kalustolla varustetuista reservidivisioonista. Kenraali Huntzigerin johtaman 2. armeijan X armeijakuntaan (Grandsard) kuuluivat Lafontainen 55. ja Baudetin 71. jalkaväkidivisioona sekä 3. Pohjois-Afrikan divisioona. Heikosti koulutettu 55. divisioona puolusti Sedania. Tilanteen parantamiseksi etulinjaan määrättiin reservistä 71. jalkaväkidivisioona, jolloin rintaman pituus lyheni kahdestakymmenestä neljääntoista kilometriin. Ryhmittyminen oli kuitenkin vielä kesken taisteluiden alkaessa 10. toukokuuta ja sen piti olla suunnitelmien mukaan valmiina vasta 13.-14. toukokuuta. Yhteensä kahdella divisioonalla oli 174 tykistöasetta, mutta kummallakaan ei ollut määrävahvuuden mukaisesti panssarintorjunta- eikä ilmatorjunta-aseistusta.


title: Sedanin taistelu (1940)

text: Varhain 13. toukokuuta yritti eversti Fürstin 6. jalkaväkirykmentti ylittää Houxin kohdalta Maasin kumiveneillä, mutta ranskalaisten 39. jalkaväkidivisioonan II pataljoonan tuli pakotti joukot vetäytymään sumun ja samuverhon väistyttyä. Rommel käski sytyttämään rannan talot, jotta hyökkääjille saataisiin lisäsuojaa. Lopulta ylimeno saatiin onnistumaan. Samalla hän määräsi Dinantin kohdalla Maasin ylittäneen 7. moottoripyöräpataljoonan puhdistamaan joen länsirantaa.


title: Sedanin taistelu (1940)

text: Guderian antoi joukoilleen käskyn, jonka mukaan joukot ylittävät joen oikealla 2. panssaridivisioona Doncheryssä, keskellä 1. panssaridivisioona Glairesta ja Torcystä ja 10. panssaridivisioona Sedanin eteläpuolelta suojaten vasemman sivustan. Grossdeutschland rykmentillä, pioneeripataljoonalla ja kahdella raskaalla tykistöpatteristolla vahvennettu 2. pansaridivisioona oli armeijakunnan kärkenä. Grossdeutschland divisioonan alueen vasemmassa reunassa. Guderianin selustassa odotti von Wietersheimin XIV motorisoitu armeijakunta valmiina laajentamaan läpimurtoa ja aloittaakseen mahdollisen takaa-ajon.


title: Sedanin taistelu (1940)

text: Ranskalaisten tykistön tulenjohto kykeni seuraamaan saksalaisten ryhmittymistä, mutta ammuspulan vuoksi tuli oli rajoitettua. Tykeille oli ainoastaan 30-80 kranaattia tykkiä kohti. Lisäksi Saksan ilmavoimien pommitukset katkoivat puhelinyhteydet.


title: Sedanin taistelu (1940)

text: Maasin ylitys mahdollisti Saksan joukkojen hyökkäyksen syvyyteen ja kohti Kanaalin rannikkoa ilman merkittävää vastarintaa. Ranskalaiset yrittivät 15.-17. toukokuuta vastahyökkäyksellä lyödä sillanpäät, mutta ne kariutuivat. Saksalaiset saavuttivat Kanaalin 20. toukokuuta.


title: Verrannollisuus

text:
Verrannollisuus on matematiikassa ja luonnontieteissä kahden suureen välinen erityinen riippuvuus, jossa kussakin tilanteessa suureiden saamien arvojen suhde pysyy vakiona. Matemaattisesti tämä voidaan ilmaista yhtälöllä. Olkoon suureet "A" ja "B" verrannolliset, jolloin niiden arvojen suhde on aina "k". Silloin voidaan kirjoittaa
Tällöin sanotaan, että ""suure A on verrannollinen suureeseen B"" ja se voidaan lyhentää joko formula_2 tai formula_3.


title: Verrannollisuus

text:
Edellinen yhtälö voidaan kirjoittaa myös tulomuodossa
Jos suureet "A" ja "B" ovat samanlaatuiset eli niillä on samat mittayksiköt, on kerroin "k" luku ja sitä kutsutaan suhdeluvuksi. On kuitenkin varsin yleistä, että suureet "A" ja "B" ovat erilaatuiset, jolloin kerroin "k" on itsekin suure ja sillä on mittayksikkö. Tällöin suuretta "k" kutsutaan myös verrannollisuuskertoimeksi.


title: Verrannollisuus

text:
Kahden samanlaatuisen (samat mittayksiköt) suureen A ja B suhde merkitään
Suhde esittää kahta eri tilannetta, jossa verrataan samaa laautua olevia suureita keskenään. Tällainen tilanne on esimerkiksi kahden pinta-alan välinen suhde
ja kerroin k = 1 : 2 = 0,5 on tällöin paljas luku, koska mittayksiköt supistuvat pois.


title: Verrannollisuus

text:
Kahden erilaatuisen (eri mittayksiköt) suureiden A ja B suhde merkitään samalla tavalla
missä kerroin "k" on mittayksiköllinen suure. Esimerkiksi talon yhden formula_8 suuruisen seinän maalaamiseen kuluu formula_9 maalia. Verrannollisuuskertoimeksi saadaan


title: Verrannollisuus

text:
Saman talon toista seinää toisena päivänä maalatessa suureet C ja D ovat erilaiset. Nyt merkitään
missä "k" on edelleen sama, koska maalin kulutus on säilynyt samana. Suhdeluvut ovat samat, joten suureet A ja B sekä C ja D ovat verrannolliset ja tämä merkitään suuren mitatuilla arvoilla
tai suureiden muuttujilla
tai suureiden nimillä
Matemaattisesti nämä kaksi suhdetta (maalaustilannetta) voidaan kirjoittaa verrantoyhtälöksi, koska verrannollisuuskertoimet täsmäävät


title: Verrannollisuus

text: Suoraan verrannollisuus on toinen nimitys suureiden A ja B verrannollisuudelle, jotka ovat suoraan sellaisinaan toisilleen verrannollisia. Tämä merkitään edelliseen tapaan formula_2 ja verrannollisuuskertoimen sisältävä yhtälö kirjoitetaan formula_4


title: Verrannollisuus

text: Toisilleen suoraan verrannolliset suureet ovat esimerkiksi omenien paino "m" ja niiden hinta "h." Silloin verrannollisuuskerroin "k" on esimerkiksi formula_20 eli "kilohinta" ja ostoksen hinta laksetaan yhtälöstä formula_21.


title: Verrannollisuus

text: Suureet A ja B ovat kääntäen verrannollisia, jos suureen A käänteisarvo (käänteisluku) on verrannollinen suureeseen B, tai päin vastoin. Tämä merkitään joko formula_22 tai formula_23 (potenssina formula_24), ja yhtälö kirjoitetaan joko formula_25 (potenssina formula_26) tai formula_27


title: Verrannollisuus

text: Toisilleen kääntäen verrannollisia suureita ovat esimerkiksi samaan automatkaan liittyvät keskinopeus "v" ja ajoaika "t". Silloin nopeuden kasvaessa aika lyhyenee ja päinvastoin. Tämä kirjoitetaan formula_28. Verrannollisuuskerroin "k" on silloin formula_29 (kilometriä) eli kuljettava matka, kun formula_30.


title: Verrannollisuus

text:
"Neliöön verrannolliset" suureet voidaan merkitä formula_31, jolloin suureet A ja B eivät ole suoraan verrannolliset mutta suureet "A" ja "B²" ovat sitä. Näistä muodostettu yhtälö on (suureen positiiviset arvot)
joka voidaan muuntaa
missä "b² = k". "Neliöön verrannollisuus" on (lähes) sama kuin "neliöjuureen verrannollisuus" formula_35


title: Verrannollisuus

text: Esimerkiksi paikaltaan lähtevän ja tasaisesti kiidyttävän junan liike-energia "E" on neliöön verrannollinen junan loppunopeuteen "v". Verrannollisuuskerroin "k" on junan massan puolikas, kuten yhtälöstä formula_36 huomataan.


title: Verrannollisuus

text:
"Kuutioon verrannolliset" suureet voidaan merkitä formula_37, jolloin suureet "A" ja "B³" ovat suoraan verrannolliset. Näistä muodostettu yhtälö
voidaan muuntaa
missä "b³ = k". "Kuutioon verrannollisuus" on sama kuin "kuutiojuureen verrannollisuus" formula_40


title: Verrannollisuus

text: Esimerkiksi kalastajatroolarin moottorin tehontarve "P" on kuutioon verrannollinen veneen saavuttamaan huippunopeuteen "v". Verrannollisuuskerroin "k" on esimerkiksi formula_41, kun riippuvuus kirjoitetaan yhtälönä formula_42.


title: Verrannollisuus

text: Yleisesti ilmaistuna suureet A ja B ovat "potenssiin verrannolliset", kun formula_43 eli formula_44 eli formula_45.


title: Verrannollisuus

text: Esimerkiksi ympyräradalla Aurinkoa kiertävä planeetta noudattaa Keplerin III lakia. Sen mukaan kiertoajan "T" neliö on verrannollinen ratasäteen "R" kuutioon eli formula_46. Silloin Maan kiertoradan yhtälössä verrannollisuuskerroin "k" on formula_47 ja formula_48.


title: John McCarthy (jääkiekkoilija)

text: John McCarthy (s. 9. elokuuta 1986 Boston, Massachusetts, Yhdysvallat) on yhdysvaltalainen jääkiekkoilija, joka pelaa AHL-joukkue Worcester Sharksissa. Hänellä on sopimus St. Louis Bluesin kanssa.


title: John McCarthy (jääkiekkoilija)

text: McCarthy pelasi Bostonin yliopiston joukkueessa ennen kuin tuli varatuksi San Jose Sharksiin numerolla 202 .


title: John McCarthy (jääkiekkoilija)

text: McCarthy sai ensimmäisen pisteensä NHL:ssä 21. lokakuuta 2010, kun syötti Scott Nicholin Colorado Avalanchen verkkoon avauserän lopulla tekemän tasoitusmaalin. Ensimmäisen maalinsa hän teki seuraavassa pelissä 23. lokakuuta Edmonton Oilersia vastaan ohittaessaan maalivahti Nikolai Khabibulinin.


title: John McCarthy (jääkiekkoilija)

text: Viidennellä Sharksin organisaatiossa pelaamallaan kaudella 2013–2014 McCarthy pelasi Worcesterin ja San Josen välillä. NHL:ssä hän pelasi 36 ottelua, joissa teki yhden maalin ja yhden maalisyötön.


title: John McCarthy (jääkiekkoilija)

text: 4. heinäkuuta 2014 McCarthy siirtyi yhden vuoden kaksisuuntaisella sopimuksella St. Louis Bluesiin. 14. tammikuuta 2015 St. Louis lainasi McCarthyn pelaamaan takaisin Worcester Sharksiin. Hänen tilalleen St. Louisin farmijoukkue Chicago Wolvesiin siirtyi pelaamaan Adam Burish.


title: Merdjayoun taistelu

text: Merdjayoun taistelu käytiin toisessa maailmansodassa 19. - 24. kesäkuuta 1941 osana operaatio Exporteria liittoutuneiden ja Vichyn Ranskan Libanonissa olleiden joukkojen välillä. Taistelussa Libanoniin edenneet australialaisjoukot puolustautuivat vastahyökkäyksen aloittaneita ranskalaisjoukkoja vastaan Merdjayounissa ja sen ympäristössä. Australialaiset olivat ryhmittyneet puolustukseen Brittiläiseen Palestiinaan johtavaan solaan.


title: Merdjayoun taistelu

text: Intian 5. jalkaväkiprikaatin joukot olivat joutuneet saarroksiin Mezzeen lähellä Damaskosta ja saarrettujen avuksi lähetettiin Australian 6. divisioonan 3. pataljoona (). Australialaisjoukot eivät kuitenkaan kerenneet paikalle ennen piiritettyjen puolustuksen romahtamista ammusten loputtua.


title: Merdjayoun taistelu

text: Prikaatikenraali Berryman jakoi Merdjayounin alueen kolmeen sektoriin. Oikealle sivustalle Hermonin alueelle everstiluutnantti Corbyn 33. pataljoona, keskustaan majuri Onslowin 6. ratsuväkirykmentti ja vasemmalle kohti Merdjayounia everstiluutnantti Wellingtonin alaisuuteen 2. pioneeripataljoona sekä komppania 5. pataljoonasta. Kullekin alueelle ryhmitettiin lisäksi panssarintorjuntatykkejä. 25. pataljoona hyökkäsi vasemmalta koukaten Litanin alueelle tavoitteenaan hautausmaa taloryhmä linnoituksen pohjoispuolella.


title: Merdjayoun taistelu

text: Tykistö aloitti tulen Merdjayounin linnoitukseen. Oikea sivusta eteni kaupunkiin työntäen ranskalaisia edellään. Ranskalaisten ryhmittyessä taloihin, jolloin niistä käytiin yksittäisiä taisteluita. Hautausmaan hallinnasta käytiin kova, mutta lyhyt taistelu. Oikealla etenevä komppania eteni ranskalaisten tykistötulen viivästyttämänä taloryhmälle vangiten kolmetoista ranskalaista. Taloryhmän hallinnasta käytiin kuitenkin taisteluita. Alueella havaittiin panssarivaunuja ja panssariautoja. Hyökänneet australialaisjoukot ilman panssarintorjunta-aseistusta joutuivat lopulta antautumaan ylivoiman edessä. Neljä vaunuista lähti kohti hautausmaata, mutta ne saatiin torjuttua.


title: Eetu Laurikainen

text: Eetu Ville Hermanni Laurikainen (s. 1. helmikuuta 1993 Jyväskylä, Suomi) on suomalainen jääkiekkomaalivahti, joka pelaa SM-liigajoukkue JYPissä.


title: Eetu Laurikainen

text: Laurikainen on JYPin oma kasvatti. Hän voitti joukkueessa B-nuorten I-divisioonan hopeaa vuonna 2010 ja A-nuorten Suomenmestaruuden vuonna 2011. Kaudella 2011–2012 Laurikainen ylsi A-nuorten SM-liigan pudotuspeleissä tilastoharvinaisuuteen, sillä hän voitti pelipaikastaan huolimatta JYPin sisäisen pistepörssin syötettyään JYPin kolmessa ottelussa tekemästään neljästä maalista kaksi. Laurikainen debytoi samalla kaudella myös miesten peleissä torjuttuaan kuudessa Mestis-ottelussa JYP-Akatemian paidassa.


title: Eetu Laurikainen

text: Swift Current Broncos varasi Laurikaisen 20. pelaajana vuonna 2012. Hän siirtyi joukkueeseen kaudeksi 2012–2013 ja pelasi heti ensimmäisenä kautenaan kuusikymmentä ottelua torjuntaprosentilla 92,2. Hänet valittiin CHL:n viikon maalivahdiksi 7. lokakuuta 2012.


title: Eetu Laurikainen

text: Kaudeksi 2014–2015 Laurikainen palasi Suomeen ja siirtyi 1+1-vuotisella sopimuksella SM-liigajoukkue Espoo Bluesiin. Hän aloitti kautensa joukkueen kakkosmaalivahtina Jani Niemiselle, mutta nousi kauden mittaan hänen ohitseen ykkösmaalivahdiksi ja torjui tulokaskautensa aikana 37 runkosarja- ja neljässä playoff-ottelussa. Laurikainen teki liigadebyyttinsä 23. syyskuuta 2014 vieraissa Vaasan Sportia vastaan, kun hänet vaihdettiin Niemisen tilalle Bluesin maaliin kahden erän jälkeen. Laurikainen torjui kolmannessa erässä kahdeksan kertaa ja hän päästi yhden maalin. Hänet lisäksi komennettiin penkille 55.48 - 56.18 väliseksi ajaksi, jolloin Sport viimeisteli tyhjiin loppulukemiksi 6–2. Laurikainen pelasi ensimmäisen SM-liigaottelunsa aloittavana maalivahtina 3. lokakuuta 2014 vieraissa Tapparaa vastaan. Hän torjui Bluesin 1–3-voittoon päättyneessä ottelussa 33 kertaa. Laurikainen palkittiin ottelun "Ilta-Sanomien" kahden tähden tähtipelaajana ja Janne Ojanen valitsi hänet legendojen tähtien kakkostähdeksi.


title: Eetu Laurikainen

text: Laurikainen torjui liigauransa ensimmäisen nollapelin kuudennessa ottelussaan 1. marraskuuta 2014 kasvattajaseuraansa JYPiä vastaan. Hän torjui Bluesin 2–0-voittoon päättyneessä ottelussa 24 kertaa. Laurikainen palkittiin "Ilta-Sanomien" kolmen tähden tähtipelaajana ja myös Mikko Halonen valitsi hänet legendojen tähtien ykköstähdeksi. Helmikuussa 2015 Blues käytti Laurikaisen sopimuksessa olleen option ja teki vuoden mittaisen jatkosopimuksen hänen kanssaan. Kaikkiaan Laurikainen pelasi tulokaskautensa aikana 27 runkosarja- ja neljä playoff-ottelua. Hän torjui neljä nollapeliä.


title: Eetu Laurikainen

text: Toukokuussa 2015 Laurikainen teki kaksivuotisen tulokassopimuksen Edmonton Oilersin kanssa. Hän aloitti kauden 2015–2016 AHL-joukkue Bakersfield Condorsissa, jossa Laurikainen pelasi yhden ottelun, kunnes hän palasi marraskuussa Suomeen siirryttään lainasopimuksella Hämeenlinnan Pallokerhoon. Laurikaisen lainasopimus olisi kestänyt kauden loppuun, mutta hänet kutsuttiin kuitenkin vuodenvaihteessa takaisin Oilersin organisaatioon. Laurikainen pelasi Condorsin AHL-joukkueessa loppukaudella 17 runkosarjaottelua torjuen kaksi nollapeliä.


title: Eetu Laurikainen

text: Syksyn 2016 harjoitusleirin päätteeksi Oilers lähetti Laurikaisen ECHL-joukkue Norfolk Admiralsin vahvuuteen, kun paikkansa Bakersfield Condorsin AHL-vahvuudesta ottivat Laurent Brossoit ja tulokasmaalivahti Nick Ellis. Myös Oilersin NHL-vahvuuteen hankittu Jonas Gustavsson esiintyi Condorsissa, jossa Laurikainen jäi lopulta kauden 2016–2017 aikana kokonaan ilman peliaikaa. Hän pelasi Admiralsissa 11 ottelua, mutta lonkkavaivat päättivät kuitenkin Laurikaisen kauden ja hänen lonkkansa leikattiin helmikuussa 2017.


title: Eetu Laurikainen

text: Kaudeksi 2017–2018 Laurikainen palasi kaksivuotisella sopimuksella kasvattajaseuraansa JYPiin. Hän jakoi varsin tasaisesti torjuntavastuun Jussi Olkinuoran kanssa ja pelasi 24 runkosarja-, kaksi playoff- ja viisi Mestarien liigan ottelua. Laurikainen torjui runkosarjassa kolme nollapeliä. Tammikuussa 2019 hän teki vuoden mittaisen jatkosopimuksen JYPin kanssa.


title: Eetu Laurikainen

text: Laurikainen edusti Suomea alle 20-vuotiaiden MM-kilpailuissa vuonna 2013, jolloin hän puki kolmeen otteluun, mutta kuitenkaan saanut peliaikaa. Laurikainen sai ennen turnausta tililleen harjoitusotteluita Suomen MM-leirillä.


title: Kultaseni

text: Kultaseni ("Darling") on John Schlesingerin ohjaama mustavalkoinen elokuva vuodelta 1965. Se on satiirinen kuvaus mallintöistä show-bisnekseen pyrkivästä nuoresta naisesta, jota esittää Julie Christie. Elokuva herätti julkaisuaikanaan kohua rohkeiden seksikohtaustensa ansiosta myös länsimaissa, mutta erityisesti Moskovan elokuvajuhlilla Neuvostoliitossa.


title: Kultaseni

text: Elokuva sai runsaasti palkintoja molemmin puolin Atlanttia. Se sai neljä Bafta-palkintoa: paras brittiläinen miesnäyttelijä (Dirk Bogarde), paras brittiläinen naisnäyttelijä (Julie Christie), paras mustavalkolavastus (Ray Simm) ja paras brittiläinen käsikirjoitus (Frederic Raphael).


title: Kultaseni

text: Christie sai parhaan naisnäyttelijän Oscarin ja lisäksi elokuva sai puvustus- ja käsikirjoitus-Oscarin.


title: Kultaseni

text: Kriitikko Arto Pajukallio on luonnehtinut elokuvaa kyyniseksi aikalaismoraliteetiksi, osin vanhentuneeksi mutta yhä kiinnostavaksi.


title: Kultaseni

text: "The New York Timesin" kriitikot valitsivat "Kultaseni" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Mera

text: Mera on DC Comics -kustantamon sarjakuvissa esiintyvä kuvitteellinen kuningatar. Jack Millerin ja Nick Cardyn luoma hahmo esiintyi ensimmäisen kerran vuonna 1963 "Aquaman" -sarjakuvalehden numerossa yksitoista. Mera on Vesimiehen vaimo ja Aqua-ulottuvuuden kuningatar.


title: Mera

text: Mera on kotoisin Aqua-ulottuvuudesta, joka tunnetaan myös nimellä Xebel. Hän tapasi Vesimiehen ja Vesipojan Maassa ollessaan pakomatkalla. Leron-niminen roisto oli ottanut hallintaansa kyseisen kuningaskunnan. Vesimies ja Vesipoika lupaavat auttaa Meraa, mutta he joutuvat vangeiksi. Vesimies onnistuu lopulta kukistamaan Leronin Quispin avulla. Mera päättää luopua kruunustaan ja antaa sen V’lanalle, kun hän itse palaa Atlantikseen ja menee myöhemmin Vesimiehen kanssa naimisiin.


title: Mera

text: Mera esiintyi animaatiosarjassa "Justice League", jossa hahmon äänenä toimi Kristin Bauer. Hahmon alkuperästä ei mainita mitään, eikä myöskään supervoimia esitetä ollenkaan. Mera toimii lähinnä vain Vesimiehen vaimona sivuroolissa. Hahmon ulkoasu muistuttaa hopeakauden sarjakuvia.


title: Mera

text: Mera teki kolmannen esiintymisensä animaatiosarjassa "Batman – pelottomat", jossa hänellä oli edellisen sarjan tapaan pieni rooli. Tällä kertaa hänellä näytettiin olevan supervoimana vahvuus, kun hän taisteli yhdessä Vesimiehen kanssa Pingviinin kätyreitä vastaan.


title: Resoluutio (kemia)

text: Resoluutio tarkoittaa kemiassa erotusmenetelmää, jota käytetään puhtaiden enantiomeerien erottamiseen raseemisesta seoksesta. Resoluutio perustuu joko enantiomeerien erilaisiin kemiallisiin johdannaisiin tai enantiomeereista johdettujen diastereomeerien erilaisiin fysikaalisiin ominaisuuksiin. Resoluutiota käytetään laajasti kemianteollisuudessa esimerkiksi lääketeollisuudessa enantiomeerien seokseen, vaikka kaikkien resoluutiomenetelmien huono puoli verrattuna asymmetriseen synteesiin on korkeintaan 50% saanto.


title: Resoluutio (kemia)

text: Kiteytykseen perustuvassa menetelmässä raseemisessa seoksessa olevista enantiomeereistä muodostetaan diastereomeerinen suola. Happamien yhdisteiden kuten karboksyylihappojen erotuksessa käytetään enantiomeerisesti puhtaita emäksisiä yhdisteitä, tyypillisimmin optisesti aktiivisia amiineja. Tällaisia ovat muun muassa metyylibentsyyliamiini, brusiini ja kinkonidiini. Karboksyylihapoista voidaan muodostaa myös esteri, kun niiden annetaan reagoida optisesti aktiivisen alkoholin tai alkoksidin kanssa. Emäksisten orgaanisten yhdisteiden resoluutioon käytetään optisesti aktiivisia happoja kuten viinihappoa, mantelihappoa ja kamferisulfonihappoa. Eri enantiomeereista johdetut diastereomeerit eroavat toisistaan. Niillä voi olla esimerkiksi erilainen sulamispiste ja liuokoisuus. Kiteytykseen perustuvassa resoluutiossa tyypillisesti halutusta enantiomeerista muodostettu diastereomeeri on niukkaliukoisempi ja kiteytyy ulos liuottimesta. Toisesta enantiomeerista muodostettu diastereomeerinen suola jää liuokseen. Resoluutiota kiteyttämällä käytetään muun muassa naprokseenin tuotannossa.


title: Resoluutio (kemia)

text: Enantiomeerien erottaminen voidaan suorittaa käyttäen hyväksi korkean erotuskyvyn nestekromatografiaa eli HPLC-menetelmää. Tässä menetelmässä sekä paikallaan pysyvä faasi on kiraalinen ja vain tiettyä enantiomeeria. Eri enantiomeerit vuorovaikuttavat eri tavoin stationäärifaasin kanssa ja niiden retentioaika on erilainen. Näin ollen yhdisteen eri enantiomeerit kulkeutuvat kromatografiakolonnin läpi eri nopeuksilla ja erottuvat toisistaan. Resoluutio käyttäen HPLC-menetelmää soveltuu lähinnä laboratoriomittakaavaan.


title: Resoluutio (kemia)

text: Kineettisessä resoluutiossa enantiomeerien eorttuminen perustuu niiden erilaisiin reaktionopeuksiin kiraalisen resoluutioreagenssin kanssa. Kineettisissä resoluutioissa tyypillisimmin tarpeeton väärän stereokemian omaava enantiomeeri reagoi nopeammin kuin haluttu tuote, jolloin haluttu tuote jää reagoimattomana liuokseen ja voidaan erottaa. Kineettisissä resoluutioissa voidaan käyttää kiraalisia apuaineita, mutta teollisuudessa käytetyimpiä ovat entsyymit. Erityisesti amideja ja estereitä hajottavat hydrolaasit ovat yleisessä käytössä.


title: Leikkiviä poikia

text: Leikkiviä poikia on suomalaisen taiteilijan Verner Thomén öljyvärityö kankaalle vuodelta 1903. Se kuuluu Ateneumin taidemuseon kokoelmiin, jonne se hankittiin vuonna 1904 ja on kooltaan 111×140,5 cm.


title: Leikkiviä poikia

text: Verner Thomé kuvasi paisteisella rannalla olevia alastomia pikkupoikia useampaankin työhönsä. Tämä "Leikkiviä poikia" on beigen- ja kullansävyissään onnistunut tallentamaan pikkupoikien oleilua rantahietikolla tapaan, joka ilmentää aikuistenkin henkeä noina aikoina. 1900- luvun alkuvuosina oli Suomessakin nousussa terveysajattelu, jolloin niin aikuiset kuin lapsetkin hakivat elämänvoimaa auringosta ja rannoilta. Modernin alastomuuskulttuurin hengessä sivistyneistö läksi mukaan naturalismiin ja auringonpalvontaan: käytännöllistä vitalistista elämäntapaa.


title: Leikkiviä poikia

text: "Leikkiviä poikia" on maalattu Suursaaressa, jossa Thomé maalasi 1900-luvun alun kesinään näitä merenrantakuviaan. Maalaus oli esillä Pariisissa järjestetyssä Suomen taiteen näyttelyssä vuonna 1908. Thomé muutti suuntaansa kohti ranskalaista värimaailmaa noina aikoina. Pointillinen "Kylpeviä poikia" (1910) ja "Poikia rantakivillä" (n.1910-1911) ovat myös tunnetuimpia Ateneumin taidemuseon hallussa olevia hänen tämän aihepiirin töitään.


title: Toivo Venetjoki

text: Toivo Venetjoki (9. kesäkuuta 1906 Halsua – 16. helmikuuta 1988 Kokkola) oli suomalainen kanteleensoittaja ja pelimanni, varsinaiselta ammatiltaan maanviljelijä.


title: Toivo Venetjoki

text: Venetjoki oppi kanteleen soiton kymmenvuotiaana seuratessaan naapurissa asuneiden kahden enonsa Eino Tulikarin (entinen Tofferi) ja ja hänen veljensä Oskari Tofferin soittoa. Sukuun kuului muitakin kanteleensoittajia, muun muassa Matti Karvonen ja hänen serkkunsa Viljo Karvonen.


title: Toivo Venetjoki

text: Venetjoki aloitti esiintymisensä 1930-luvulla, jolloin hän kierteli soittamassa lähiseudulla. Lisäksi hän säesti Halsuan viulupelimanneja kanteleella ja harmonilla ja soitti joskus viuluakin.


title: Toivo Venetjoki

text: Venetjoki käytti soittaessaan paljon ”kruusausta”, koristelua ja muuntelua. Tähän sisältyy paljon korusäveliä, trioleja ja trillejä. Soittotyylin lisäksi myös kanteleen ääni erotti hänet muista Perhonjokilaakson kanteleensoittajista. Kanteleen ääni oli heleämpi kuin muilla. Syynä tähän olivat poikkeuksellisen kireälle viritetyt kielet ja tallana käytetty paksu metallilanka kielten alla.


title: Toivo Venetjoki

text: Venetjoen ohjelmisto sisälsi runsaasti hää- ja pelimannimusiikkia. Hän piti kuitenkin kanteletta mieluummin kotisoittimena ja soitti mieluummin yksinään kuin suuressa joukossa ja suurissa esiintymistilaisuuksissa.


title: Toivo Venetjoki

text: Venetjoki nimitettiin mestaripelimanniksi Kaustisen kansanmusiikkijuhlilla 1972.


title: Sittang-joen taistelu

text: Sittang-joen taistelu käytiin toisen maailmansodan loppuvaiheessa keisarillisen Japanin armeijan jäljellä olevien joukkojen vetäytyessä Burmasta itään. Britit saivat kuitenkin tiedon pakoyrityksestä.


title: The Giver

text: The Giver on vuonna 2014 ensi-iltansa saanut Phillip Noycen ohjaama tieteiselokuva. Se perustuu Lois Lowryn samannimiseen romaaniin vuodelta 1993.


title: The Giver

text: Elokuva sai ensi-iltansa Yhdysvalloissa 15. elokuuta 2014.


title: The Imitation Game

text: The Imitation Game on vuonna 2014 ensi-iltansa saanut Morten Tyldumin ohjaama historiallinen sotadraamaelokuva matemaatikko Alan Turingista. Turing tunnetaan natsi-Saksan Enigma-koodin selvittäjänä toisen maailmansodan aikana. Turing tuomittiin myöhemmin homoseksuaalisuudesta. Elokuvassa Turingia näyttelee Benedict Cumberbatch. Elokuva perustuu Andrew Hodgesin elämäkertaan "Alan Turing: The Enigma" ja elokuvan on käsikirjoittanut Graham Moore.


title: The Imitation Game

text: Elokuva sai ensi-iltansa Telluriden elokuvajuhlilla vuonna 2014. Elokuva esitetiin myös Toronton elokuvajuhlilla vuonna 2014, jossa se palkittiin elokuvajuhlien pääpalkinnolla. Elokuvateatterihin elokuva saapui Yhdysvalloissa 21. marraskuuta 2014. Suomessa ensi-ilta oli 20. helmikuuta 2015. Elokuva palkittiin parhaan sovitetun käsikirjoituksen Oscarilla.


title: The Imitation Game

text: Rotten Tomatoes -sivuston mukaan 27 arvostelun perusteella laskettuna kriitikoiden arvosteluista 85 prosenttia oli positiivisia. The Independent -lehden Kaleem Aftab antoi elokuvalle täydet viisi tähteä ja kutsui elokuvaa vuoden parhaaksi brittielokuvaksi. Elokuva palkittiin Toronton elokuvajuhlien pääpalkinnolla ja saman palkinnon ovat voittaneet muun muassa elokuvat "Kuninkaan puhe, Slummien miljonääri ja 12 Years a Slave".


title: Daniel Huttlestone

text: Daniel Richard Huttlestone (s. 17. syyskuuta 1999 Havering, Essex, Englanti) on englantilainen näyttelijä. Hänet tunnetaan parhaiten Gavrochen roolistaan vuoden 2012 musikaalielokuvassa "Les Misérables". Huttlestone näyttelee Jaakkoa vuoden 2014 musikaalielokuvassa "Into the Woods".


title: Rebecca Hall

text: Rebecca Maria Hall (s. 19. toukokuuta 1982 Lontoo, Englanti) on englantilainen näyttelijä. Hänet tunnetaan muun muassa rooleistaan elokuvissa "The Prestige", "Vicky Cristina Barcelona", "The Town", "Frost/Nixon", "Iron Man 3" ja "Transcendence".


title: Rebecca Hall

text: Hallin isä on teatteriohjaaja, ja Hall onkin näytellyt useissa isänsä ohjaamissa produktioissa, kuten "Miten haluatte", "Man and Superman", "Galileon tytär" ja "Don Juan". Lisäksi hän on esiintynyt Hermionen roolissa kiertuenäytelmässä "Talvinen tarina" sekä Varyana näytelmässä "Kirsikkapuisto".


title: Rebecca Hall

text: Hall teki debyyttinsä televisiossa vuonna 1992, kun hän esiintyi brittiläisessä minisarjassa "The Camomile Lawn".


title: Leon Diakonos

text: Leon Diakonos (, , ”Leon Diakoni”, noin 950–1000) oli bysanttilainen historioitsija.


title: Leon Diakonos

text: Leon Diakonos syntyi maaseudulla Kaloessa Vähässä-Aasiassa. Hänen vanhempansa eivät olleet kovin varakkaita, mutta pystyivät kuitenkin lähettämään hänet koulutukseen Konstantinopoliin, jossa hänestä tuli diakoni keisarilliseen palatsiin noin vuosina 975–980. Hän kirjoitti 10 historian kirjaa, jotka käsittelivät Bysantin keisarien Romanos II:n, Nikeforos II Fokasin, Johannes I Tzimiskesin hallituskausia sekä varhaisia aikoja keisari Basileios II:n hallitusajalta. Hänen kirjoituksensa perustuivat useimmiten hänen omiin silminnäkijähavaintoihin eri tapahtumista. Leonin kirjoitustyyli oli hyvin klassinen, koska hän käytti samanlaista kieltä kuin runoilija Homeros sekä muut muinaisen Kreikan historioitsijat kuten Agathias. Leon tunnetaan erityisesti hänen silminnäkijähavainnoistaan Kiovan suuriruhtinas Svjatoslavin ajoilta, jolloin rusit hyökkäsivät Bulgariaan vuonna 969 sekä taistelivat Bysantin valtakuntaa vastaan eri puolilla..


title: Leon Diakonos

text: Leon seurasi keisari Basileiosta hänen sotaretkilleen ja vuonna 986 hän oli vähällä kuolla taisteluissa bulgaareja vastaan. Leonin myöhemmistä vaiheista tiedetään vain vähän, ja niistä on kolme eri teoriaa. Ensimmäisen teorian mukaan hän kuoli eikä sen vuoksi ehtinyt tekemään loppuun teostaan "Historia" Basileios II:n hallitusajalta. Toisen teorian mukaan keisari ihastui häneen puheeseensa niin paljon, että lähetti hänet suurlähettilääkseen Italiaan 996–998. Sen jälkeen Leonista tuli ilmeisesti piispa Synodiin, mutta tämä versio on hyvin kiistanalainen. Kolmannen teorian mukaan hänestä tuli Kaarian metropoliitta. Tosin tämä on myös kiistanalaiseksi jäänyt asia.


title: Leon Diakonos

text: Leonin "Historia"-teos on kirjoitettu 10 kirjaan, jotka kuvaavat tapahtumia vuosilta 959–976, mutta siinä on myös vanhempia kertomuksia sekä silminnäkijähavaintoja vuosilta 989–992. Ilmeisesti teos on tehty juuri noina vuosina. Hän oli hiukan erilainen historioitsija kuin edeltäjänsä ja aikalaisensa. Leon pyrki kirjoittamaan tapahtumille myös taustatietoja sekä määrittelemään niiden syitä ja seurauksia. Hän asettaa kyseenalaiseksi keisarien Nikeforos II Fokasin ja Johannes I Tzimiskesin sotaretket sekä keisari Basileios II:n hallituskauden alkuajalta. Sen vuoksi hänen hallitusaikanaan teosta ei julkaistu, vaan Leon itse julkaisi sen hiukan ennenaikaisesti vuonna 976, jolloin Leon oli olettanut Basileioksen tulevan syrjäytetyksi eri kapinoiden vuoksi. Tosin Basileios pysyi vallassa vielä paljon pidempään.


title: Harjavallan kaupungintalo

text: Harjavallan kaupungintalo on Arkkitehtuuritoimisto Lappi-Seppälä & Martaksen suunnittelema vuonna 1952 valmistunut kaupungintalo Harjavallassa. Alun perin se oli kunnantalo ja vuosina 1968–1976 kauppalantalo. Satakunnantien, eli Nakkilaan johtavan Yhdystie 2453:n varrella sijaitseva rakennus korvasi valmistuessaan ahtaaksi käyneen Harjavallankadulla toimineen kunnantalon. Samaan kokonaisuuteen kuuluvat myös vieressä sijaitsevat kunnan virkailijoille rakennetut asuintalot. Rakennukseen ei ole tehty suuria muutostöitä ja se on edelleen alkuperäisessä asussaan.


title: Harjavallan kaupungintalo

text: Kaupungintalon sisätiloissa on kuvanveistäjä Uno Aron patsaat "Harkinta" ja "Työhönlähtö" sekä pronssireliefi "Onnellinen perhe", jotka ovat kaikki paljastettu vuonna 1959. Rakennuksen edustalla on suihkulähde sitä ympäröivine istutuksineen.


title: Lahdesjärvi

text: Lahdesjärvi on yksi Tampereen kaupunginosista. Se sijaitsee kaupungin eteläisessä osassa. Lahdesjärven alueella on muun muassa Ikea sekä ABC-liikennemyymälä. Lahdesjärven naapurikaupunginosia ovat Lakalaiva, Nirva, Peltolammi, Multisilta, Vuores ja Hallila. Lahdesjärvi sijaitsee noin neljä ja puoli kilometriä etelään Tampereen keskustasta.


title: Lahdesjärvi

text: Tampere–Helsinki-moottoritien ja Tampereen itäisen ohitustien risteyksen kaakkoispuolella sijaitseva Lahdesjärvi on kaupunginosana nuori, sillä sen asemakaava vahvistettiin vuonna 1994. Nimi Lahdesjärvi on alun perin tarkoittanut kapean salmen erottamaa lahtea Särkijärven pohjoispäässä. Vielä 1970-luvun kartoissa esiintyy nimi Lahdenjärvi. Vanhaa paikallisnimistöä alueella edustavat kadunnimet Aunankorvenkatu ja Aunankaari (Aunankorpi), Eskonperkiönkatu (Eskonperkiö) ja Leppästensuonkatu (Leppästensuo), muutoin nimistö on alueella toimiviin konepajoihin viittaavia ryhmänimiä. Kadunnimet Postitorvenkatu ja -raitti viittaavat alueella aikoinaan sijainneeseen postivarikkoon.


title: Oare

text: Oare (Romanian kielellä "Oikeasti") on romanialaisartisti Innan kappale, joka nauhoitettiin alun perin marraskuussa 2007 sekä uudelleennauhoitettiin elokuussa 2012. Kappaleen on sekä sanoittanut että tuottanut Play & Win ja sen oli tarkoitus alun perin olla "INNdiA"-singlen jälkeinen singlejulkaisu Party Never Ends-albumilta. Mutta koska se ei ajan myötä kiinnostanut enää artistia, se korvattiin singlellä "More than Friends" ja tämän myötä sitä ei koskaan julkaistu albumilla. Kappale ei onnistunut edes kotimaassaan pääsemään listoille.


title: Oare

text: Oare (Viralliset versiot)


title: Michael Winterbottom

text: Michael Winterbottom (s. 29. maaliskuuta 1961 Blackburn, Lancashire, Yhdistynyt kuningaskunta) on englantilainen elokuvaohjaaja.


title: Michael Winterbottom

text: Winterbottom on syntyisin Lancashiresta. Hän kävi koulunsa Blackburnissa ja jatkoi opintojaan Oxfordin yliopistossa, jossa hänen pääaineensa oli englannin kieli. Elokuvaopintonsa hän suoritti Bristolin yliopistossa.


title: Michael Winterbottom

text: Winterbottomin ohjaajanura käynnistyi televisiossa vuonna 1989, jolloin hän ohjasi Ingmar Bergman -aiheisen dokumenttielokuvan. Hän ohjasi televisiosarjojen jaksoja sekä televisioelokuvia. Tunnetuimpiin TV-ohjauksiin kuuluu neliosainen sarja "Family" vuodelta 1994; käsikirjoittajana toimi Roddy Doyle.


title: Michael Winterbottom

text: Teatterielokuvia Winterbottom alkoi ohjata vuonna 1995. Esikoisohjaus "Butterfly Kiss" kertoo biseksuaalisesta sarjamurhaajasta. Myöhemmistä ohjauksista voidaan mainita erityisesti draama "Wonderland" (1999), komedia "24 Hour Party People" (2002), tieteisromanssi "Code 46" (2003), metafiktiivinen komedia "" (2006) ja film noir "Tappaja sisälläni" (2010).


title: Michael Winterbottom

text: Winterbottomin myöhemmistä TV-ohjauksista tunnetuimpia on kuusiosainen sarja "The Trip – matkamiehet Brydon ja Coogan" (2010), jota on esitetty myös Suomessa. Sarjan pääosissa nähdään Winterbottomin vakiokasvot Steve Coogan ja Rob Brydon. Sarja sai jatkoa vuonna 2013: "The Trip to Italy".


title: Traktorijatzit

text: Traktorijatzit on Viitasaaren Suovanlahdella järjestettävä musiikkifestivaali. Ensimmäisen kerran tapahtuma järjestettiin vuonna 2004, ja siitä lähtien Traktorijatzit on järjestetty joka heinäkuussa.


title: Traktorijatzit

text: Tapahtuman järjestää Traktorijatzit ry, jonka puheenjohtajana toimii Yrjö Kuusrainen. Ohjelmaan kuuluu paitsi musiikkia — jatsia, poppia ja rokkia — myös muuta ohjelmaa sekä erityinen traktorikulkue eli traktorimarssi, jossa nähdään vanhoja traktoreita.


title: Pasi Kauppinen

text: Pasi Kalevi Kauppinen on suomalainen basisti ja säveltäjä.


title: Pasi Kauppinen

text: Kauppinen on soittanut Silent Voicesissa. Vuonna 2013 hän korvasi Sonata Arctica -yhtyeessä Marko Paasikosken ja ryhtyi yhtyeen basistiksi. Hän soittaa bassoa levyillä Pariah's Child, sekä The Ninth Hour. Pasi Kauppinen on kotoisin Kokkolasta. Hän soittaa Warwick Streamer -bassoilla ja MESA/Boogie -vahvistimilla.


title: Jaime Alguersuari, Sr.

text: Jaime Alguersuari Tortajada (s. 2. huhtikuuta 1950) on espanjalainen entinen ratamoottoripyöräilijä.


title: Jaime Alguersuari, Sr.

text: Alguersuari ajoi vuosina 1973 ja 1975 MotoGP-luokassa kaksi kilpailua Derbillä, joissa molemmissa hän sijoittui seitsemänneksi ja sai neljä pistettä. Alguersuari Sr.:n poika Jaime Alguersuari kilpaili Formula 1-sarjassa vuosina 2009-2011 Toro Rossolla, sijottuen parhaimmillaan seitsemänneksi. Hän on kilpaillut myös pikkuformuloissa.


title: Jaime Alguersuari, Sr.

text: Nykyisin Alguersuari omistaa World Series by Renaultin. Hän on Espanjassa kuuluisa multimiljonääri ja liikemies. Alguersuari Sr.:n avulla monet nykyiset F1-kuljettajat ovat saaneet näytönpaikan, mukaan lukien hänen oma poikansa.


title: Bardas Fokas nuorempi

text: Bardas Fokas nuorempi (tai Fokas) () (k. 13. huhtikuuta 989) oli huomattava Bysantin valtakunnan kenraali, joka oli osallisena kolmessa kapinassa Bysanttia johtavaa Makedonian dynastiaa vastaan.


title: Bardas Fokas nuorempi

text: Bardas oli Fokasin sukua, joka oli Bysantin huomattavimpia aatelisperheitä 900-luvulla. Hänen isänsä Leo Fokas nuorempi oli korkea-arvoinen kouropalates ja setänsä oli Bysantin keisari Nikeforos II Fokas. Bardas oli nuoresta pitäen tunnettu taitavana sotapäällikkönä.


title: Bardas Fokas nuorempi

text: Bardas pääsi nuorena nopeasti sotilasuransa huipulle ja vielä nopeammin tuli sieltä alas. Setänsä keisari Nikeforos II Fokasin kuoleman jälkeen vuonna 970 Fokas ja hänen sukunsa kapinoivat uutta keisaria ja hänen serkkuaan Johannes I Tzimiskesiä vastaan. Bardas julisti itsensä keisariksi sotajoukkojensa tuella Kayserissa, mutta hänet voitti toinen taitava sotapäällikkö Bardas Skleros. Bardas Fokas ja hänen sukulaisensa otettiin vangeiksi ja karkotettiin Kiosin saarelle, jossa he viettivät seuraavat seitsemän vuotta.


title: Bardas Fokas nuorempi

text: Vuonna 978 Bardasin vapautti eunukki Basileios Lekapenos (Basileios II:n eno). Hänet lähetettiin takaisin kotimaahansa Kappadokiaan nostamaan paikalliset kapinaan Sklerosia vastaan. Skleros oli noussut kapinaan keisaria vastaan ja oli jo edennyt Hellespontokseen. Muutamista vastoinkäymisistä huolimatta hän oli yhdessä Tornikiosin johtaman Georgian armeijan kanssa edennyt voitollisesti, mutta viimein Fokas onnistui tukahduttamaan kapinan ja voittamaan Sklerosin. Suurista teoistaan keisarin hyväksi Bardas nimitettiin Domestikos ton Skholoniksi eli Bysantin armeijan ylipäälliköksi. Hän onnistui Bysantin armeijan johdossa valloittamaan saraseeneiltä Aleppon.


title: Bardas Fokas nuorempi

text: Siihen aikaan Bysantissa oli kaksi veljestä keisareina yhtä aikaa. Keisari Konstantinos VIII oli neuvonantajiensa johdateltavissa, minkä vuoksi hänen veljensä keisari Basileios II oli käytännössä ottanut vallan itselleen. Basileios II oli hyvin tarmokas ja ryhtyi itse johtamaan armeijaa. Hänen lisääntyvä itsenäisyytensä huolestutti sekä Basileios Lekapenosia että Fokasia. Vuonna 987 Basileios II ryhtyi salaisesti neuvottelemaan entisen vihollisensa, Sklerosin, kanssa. Keisari olisi hyvin kiitollinen, jos he onnistuisivat yhdessä Sklerosin kanssa tukahduttamaan kapinan keisaria vastaan.


title: Bardas Fokas nuorempi

text: Fokasin kampanja matki Sklerosin aiempaa kapinaa. Hän julisti itsensä keisariksi ja valloitti suurimman osan Vähä-Aasiaa. Saatuaan Sklerosin vangittua Fokas eteni joukkoineen Abydosiin, jossa hän saattoi jäädä saarretuksi Dardanelleille.


title: Bardas Fokas nuorempi

text: Tässä vaiheessa vuonna 988 keisari Basileios II oli pakotettu liittoutumaan Kiovan Venäjän suuriruhtinas Vladimirin kanssa, jonka kanssa Basileios II joukot oli taistellut Krimillä. Basileios lupasi Vladimirille vaimoksi sisarensa, Anna Porfyrogenitan, ja Vladimir antoi Basileiokselle 6 000 varjagisoturia auttaakseen lankoaan voittamaan sodan. Hurjasta maineestaan tunnettujen varjagisoturien ja muun armeijansa kanssa Basileios II marssi Abydosiin. Kaksi armeijaa kohtasivat toisensa ja Fokas ratsasti armeijansa kärjessä pyrkien pääsemään kaksinkamppailuun keisari Basileioksen kanssa. Fokas ei onnistunut siinä vaan tippui hevosensa selästä ja hänet surmattiin taistelussa. Hänen päänsä katkaistiin ja tuotiin keisarille. Tähän taisteluun loppui kapina.


title: Bardas Fokas nuorempi

text: Bardas Fokas oli naimisissa serkkunsa Adralestinan kanssa. Häneltä jäi kaksi poikaa: Leo ja Nikolas. Keisarin sotilaat sokaisivat hänen pojanpoikansa ja kaimansa Bardas Fokasin vuonna 1025. Uskotaan, että kreettalainen Fokadesin suku on hänen jälkeläisiään.


title: Fredrik Donner

text: Fredrik Donner jr. (2. helmikuuta 1953 – 2016) oli suomalainen ralliautoilija, joka kilpaili Rallin MM-sarjassa kausina 1973 ja 1987 ajaen yhteensä viisi starttia ja saaden kaksi pistettä. Hänen paras sijoituksensa oli Norsunluurannikon MM-rallin 1987 yhdeksäs sija Subarulla. Kyseinen ralli oli Donnerin kauden ainoa kilpailu. Kaudella 1973 hän kilpaili Opelilla neljä kilpailua oltuaan parhaimmillaan Ruotsin MM-rallin kymmenes. Muut kilpailut kaudella hän keskeytti. Hän oli parhaimmillaan (1987) MM-sarjan 58 kahdella MM-pisteellään.


title: Fredrik Donner

text: 16. kesäkuuta uutisoitiin Donnerin kuolleen syöpään 63-vuotiaana.


title: Bubble Pop

text: Bubble Pop on korealaisartisti Hyunan levyttämä K-pop-kappale hänen ensimmäiseltä, Bubble Pop!-EP:ltä. Sen jukaisi Cube Entertainment digitaalisesti ladattavana singlenä 5. heinäkuuta 2011.


title: Bubble Pop

text: Kappaleeseen liittyvän musiikkivideon teaseri julkaistiin 30. kesäkuuta 2011. Musiikkivideo kuvattiin Okinawassa, Japanissa. Koko video julkaistiin kaikkien katsottavaksi 4. heinäkuuta 2011 ja sillä vierailee lyhyessä cameo-roolissa myös Lee Joon MBLAQ:sta.


title: Retry

text: Retry on suomalaisen Rovio Entertainmentin kehittämä mobiilipeli, joka julkaistiin 6. toukokuuta 2014 iOS:lle, alun perin vain Suomessa, Kanadassa ja Puolassa. Peli julkaistiin maailmanlaajuisesti 22. lokakuuta 2014, tällöin myös Androidille.


title: Retry

text: Pelissä ohjataan lentokonetta, jolla kuuluu lentää maaliin asti useissa eri kentissä, varoen esteitä. Kentät ovat suoraviivaisia ja sivultapäin kuvattuja. Kenttiin tulee niiden vaikeutuessa erilaisia esteitä, kuten tuulenpuuskia. Lentokone osaa tehdä silmukoita. Pelissä voi ostaa välietappeja, joista pääsee jatkamaan kenttää, jos osuu esteeseen. Jos pelaaja osuu esteeseen, kenttä alkaa välittömästi uudelleen. Pelissä on retrohenkiset 8-bittiset grafiikat.


title: Aimo Heino

text: Aimo Uuno Heino (30. huhtikuuta 1924 Koivisto – 24. marraskuuta 1985) oli suomalainen näyttelijä.


title: Aimo Heino

text: Heino näytteli uransa alussa Lahden Teatterissa 1947–1949, Iisalmessa 1950–1953, Tampereen Työväen Teatterissa 1954–1955 ja sitten Kemissä, Jyväskylässä ja Joensuussa. 1970-luvun alkuvuosina Heino näytteli Porissa.


title: Aimo Heino

text:
Aimo Heino on näytellyt muutamissa televisio- ja teatterielokuvissa, kuten "Hyvästi Mansikki" (1970), "Amalia" (1973), "Yhden miehen sota" (1974), "Lossi" (1980) ja "Vapaa duunari Ville-Kalle" (1984).
Heinon puoliso oli näyttelijä Hilkka Ollikainen.


title: Denis Nagulin

text: Denis Nagulin (ven. Дени́с Нагу́лин, s. 27. marraskuuta 1992 Pietari, Venäjä) on venäläinen moottoriurheilija.


title: Denis Nagulin

text: Nagulin aloitti uransa vuonna 2008 Venäjän Touring Car Light -sarjassa sijoittuen sarjan 13:nneksi. Vuonna 2009 Nagulin ajoi Legends-luokkaa Suomessa. Hän ei kuitenkaan ilmoittautunut sarjaan, eikä näin ollen kerännyt Legends Trophyn pisteitä. Vuonna 2010 hän jatkoi sarjassa ja sijoittui 18:nneksi.


title: Denis Nagulin

text: Vuonna 2011 Nagulin ajoi Eurocup Formula Renault -sarjassa, jossa hän ei saavuttanut pisteitä. Vuonna 2012 Nagulin siirtyi European F3 Open -sarjaan sijoittuen sarjan 20:nneksi. Samana vuonna hän ajoi kaksi kilpailua Formula Renault Alps -sarjassa. Vuonna 2013 Nagulin jatkoi F3 Open -sarjassa sijoittuen sarjan 19:nneksi. Samana vuonna hän kilpaili Formula Abarth -sarjassa voittaen yhden kilpailun. Vuonna 2014 Nagulin ajoi kaksi kilpailua GP3-sarjassa Trident-tallin kuljettajana saavuttamatta pisteitä.


title: Maverick Viñales

text: Maverick Viñales (s. 12. tammikuuta 1995) on espanjalainen ratamoottoripyöräilijä, joka kaudella 2017 kilpailee MotoGP-luokan Movistar Yamaha -tallissa. Hän voitti Moto3-luokan maailmanmestaruuden kaudella 2013.


title: Maverick Viñales

text: Figueresissa syntynyt Viñales aloitti moottoripyöräilyn jo kolmevuotiaana. Vuonna 2011 hän siirtyi Moto3-luokan edeltäjään, 125-kuutioisiin. Hän voitti kauden aikana neljä kilpailua ollen sarjan kolmas. Seuraavana vuonna Viñales jatkoi nyt Moto3:ksi muuttuneessa 125-kuutioisten sarjassa. Hän onnistui voittamaan kaudella viisi osakilpailua ollen jälleen sarjan kolmas. Kaudella 2012 Viñales voitti vain kolme kilpailua, mutta tasaisuutensa ansioista hänet kruunattiin kauden jälkeen Moto3-luokan maailmanmestariksi. Hän oli kauden kymmenessä ensimmäisessä osakilpailussa jokaisessa palkintopallilla ja kauden seitsemästätoista osakilpailusta viidessätoista palkintopallilla seisoi Maverick Viñales. Huonoimmillaan hän oli viides. Kaudeksi 2014 Viñales siirtyi Moto2-luokan Pons Racing-tiimiin. Hän voitti kauden aikana neljä kilpailua ollen sarjan kolmas.


title: Maverick Viñales

text: Kaudeksi 2015 Viñales siirtyi MotoGP-sarjan SUZUKI ECSTAR -talliin.


title: Maverick Viñales

text: Kausi 2017 alkoi Qatarin Losailin osakilpailun voitolla. Startti tapahtui paalupaikalta.


title: Maverick Viñales

text: Viñalesin serkku Isaac Viñales kilpailee tällä hetkellä Moto3-luokassa Team Calvon riveissä. Maverick Viñales on 170 senttimetriä pitkä ja painaa 65 kiloa.


title: Paul Cullen

text: Paul Cullen (29. huhtikuuta 1803 lähellä Ballitorea, Kildaren kreivikunta – 24. lokakuuta 1878 Dublin) oli Dublinin arkkipiispa, joka kohosi ensimmäisenä irlantilaisena katolisen kirkon kardinaaliksi. Hänet tunnettiin tiukkana ultramontanistina.


title: Paul Cullen

text: Cullen opiskeli paavin yliopistossa Roomassa, josta hän väitteli tohtoriksi vuonna 1828. Seuraavana vuonna hänet vihittiin papiksi. Cullen toimi Rooman irlantilaisen kollegion rehtorina ja vallankumousvuonna 1848–1849 paavin propagandakollegion rehtorina. Hän onnistui suojelemaan kyseistä oppilaitosta vallankumouksellisilta pyytämällä Yhdysvaltain suojelusta. Paavi nimitti Cullenin vuonna 1849 Armaghin arkkipiispaksi Irlantiin ja hänet vihittiin virkaan seuraavana vuonna. Hän järjesti kesällä 1850 Thurlesissa Irlannin ensimmäisen katolisen synodin sitten vuoden 1642. Toukokuussa 1852 Cullen siirtyi Dubliniin. Hän ajautui nopeasti riitoihin Irlannin nationalistien kanssa ja kielsi vuonna 1853 hiippakuntansa papistolta julkisen politiikkaan osallistumisen. Hän tuomitsi varsinkin feeniläisten toiminnan ja tuki lojaalisti vallitsevaa valtiovaltaa. Cullen vaikutti myös katolisen yliopiston perustamiseen Dubliniin.


title: Paul Cullen

text: Vuonna 1866 Cullen nimitettiin ensimmäisenä irlantilaisena kardinaaliksi. Hän osallistui 1869–1870 Vatikaanin ensimmäiseen kirkolliskokoukseen, jossa hän kannatti enemmistön tavoin uutta oppia paavin erehtymättömyydestä. Juuri Cullenin on sanottu muotoilleen kirkolliskokouksen hyväksymän erehtymättömyysjulistuksen sanamuodon.


title: Johan Reinhold Taube

text: Johan Reinhold Taube (26. tammikuuta 1823 Tenhola – 11. toukokuuta 1898 Tenhola) oli suomalainen juristi ja moninkertainen valtiopäivämies.


title: Johan Reinhold Taube

text: Tauben vanhemmat olivat majuri Johan Reinhold Taube vanhempi ja Ottiliana Lovisa von Kraemer. Hän valmistui hovioikeuden auskultantiksi 1846 ja palveli kopistina senaatissa 1850-1858, kunnes siirtyi viljelemään sukutilaansa Tenholan Prästkullaa. Taube oli Tammikuun valiokunnan jäsen 1862 ja edusti sukuaan yhteensä kymmenellä valtiopäivillä vuosina 1863–1864, 1867, 1872, 1877–1878, 1882, 1885, 1888, 1891, 1894 ja 1897, joilla hän kuului aateliston suomenmieliseen vähemmistöön. Vuoden 1863 valtiopäivillä hän puolsi Erik Klamin suomen kielen oikeuksia koskenutta anomusta, vuonna 1885 hän kannatti mahdollisimman laajaa äänioikeutta. Taube toimi useiden valtionkomiteoiden jäsenenä, 1880 hän sai kamarineuvoksen arvon ja 1885 hovimestarin arvon.


title: Johan Reinhold Taube

text: Tauben ensimmäinen puoliso vuodesta 1856 oli Alexandra Saltzman (k. 1867) ja toinen vuodesta 1873 Ida Alexandra Amnorin (k. 1909).


title: Amerikan kovimmat keräilijät

text: Amerikan kovimmat keräilijät ("American Pickers") on yhdysvaltalainen realitysarja, jonka ensiesitys oli Yhdysvaltain History-kanavalla 18. tammikuuta 2010. Suomessa sarjaa esitetään Jim-kanavalla. Ohjelmaa tuottaa Cineflix.


title: Amerikan kovimmat keräilijät

text: Sarjan ensimmäinen jakso keräsi yhteensä 3.1 miljoonaa katsojaa, joka teki siitä History-kanavan kaikista katsotuimman debytointijakson vuonna 2007 näytetyn Rekkakuskit jäällä-sarjan debytointijakson jälkeen. Sarjan toisen tuotantokauden ensimmäinen jakso näytettiin Yhdysvalloissa 7. kesäkuuta 2010. 8. syyskuuta 2010 näytetty episodi, "Laurel & Hardy" keräsi 25-54-vuotiaiden keskuudessa 5.3 miljoonaa katsojaa. Sarjan kolmannen tuotantokauden ensimmäinen jakso näytettiin Yhdysvalloissa 28. maaliskuuta 2011.


title: Kyrkbron

text: Kyrkbron on silta Uumajassa, Ruotsissa, joka vie Östra Kyrkogatanin Uumajajoen pohjoispuolelle Tegiin. Kyrkbronin rakentaminen alkoi vuonna 1973 ja se avattiin 26. syyskuuta 1975, jolloin siitä tuli Uumajan kolmas Uumajajoen ylittävä silta. Keskustelut siitä, pitäisikö silta sijaita kirkon vieressä vai ei, kestivät 1960-luvulta 1970-luvulle saakka. Rakennusvaiheessa löytyi tuntematon hautapaikka (hautausmaan vanhemmassa osassa), johtaen arkeologisiin kaivauksiin.


title: Kyrkbron

text: Silta koostuu kahdesta rinnakkaisesta betonipalkista. Siinä on kaksi erillistä siltaa, joissa molemmissa on omat kaistansa ja poistumisrampit, jotka ulottuvat joen pohjoispuolen yli. Kyrkbronin rakentamisen tarkoituksena oli hillitä Tegsbronin liikennettä ja Kyrkbron suunniteltiin olettaen, että kaupungin liikenteessä tulee jyrkkä nousu ylöspäin, joka osoittautui selvästi optimistiseksi.


title: Kyrkbron

text:
Jo 1930-luvulla oli selvää, että ainut Uumajajoen ylittävä silta, Gamla bron, ei enää selviytyisi lisääntyvästä liikenteestä. Västerbottenin lääninhallitus tilasi valtatieinsinööri O. H. Grahnénin luomaan suunnitelman ja piirrokset uutta siltaa varten, tai vaihtoehtoisesti olemassa olevan sillan uudelleenrakentamisen. Grahnénin ehdotus, päivätty 16. heinäkuuta 1936, tarjosi useita eri vaihtoehtoja. Muiden ehdotusten joukossa oli ehdotus sijoittaa silta Uumajan kirkon vieressä sijaitsevan Östra Kyrkogatanin jatkeeksi. Yksi ongelma tässä vaihtoehdossa oli, että silta päättyisi sitten myötävirtaan satamasta ja näin ollen silta tarvitsisi alikulun rakentamista tai siinä pitäisi olla liikutettavat sillan osat, jotta laivat pääsevät ohi. Tällaiset suunnitelmat arvioitiin kuitenkin liian kalliiksi. Grahnénin pääehdotus oli vanhan sillan sulkeminen moottoriliikenteeltä, ja että uusi silta rakennettaisiin Västra Esplanadenin jatkeeksi.
Tegin kuntayhteisö pyysi raporttia koskien mahdollisuutta rakentaa silta Östra Kyrkogatanin jatkeeksi. Lääninhallitus nimitti O. H. Grahnénin tutkimaan sitä ja tutkimukset osoittivat, että kääntösilta käännettävällä jännevälillä oli ainut todellinen ratkaisu, mutta myös, että lisäkustannuksia pidettiin liian korkeina. Tämä johti siihen, että Grahnén vastusti sillan rakentamista Östra kyrkogatanille. Huolimatta Grahnénin neuvoista, lääninhallitus päätti vuonna 1939, että kääntösilta tulee rakentaa. Kuninkaallinen majesteetti tarkisti tapauksen, ja lähetti sen takaisin lääninhallitukselle uudelleenharkittavaksi. Tämä johti lääninhallituksen muuttamaan mieltään ja päätettiin sillan rakentamisesta Västra Esplanadenin jatkeeksi. Tämä silta, Tegsbron, vihittiin käyttöön vuonna 1949.


title: Kyrkbron

text: Tegin kuntayhteisö yhdistettiin vuonna 1960 Uumajan maalaiskunnan kanssa, ja oli tarvetta luoda asemakaava keski-Tegiin. Muutamaa vuotta myöhemmin, vuonna 1965, kun Uumajan maalaiskunta yhdistettiin Uumajan kaupunkiin, oli tarvetta yleiskaavalle koko kaupunkialueella. Asemakaavassa alue oli varattu sillalle kirkon kohdassa ja moottoritielle Tegsbronista keskiseen Tegiin. Vahva vähemmistö kunnanvaltuustossa vastusti Kyrkbronia ja moottoritietä, koska he halusivat pitää Tegin itsenäisenä.


title: Kyrkbron

text: Yleiskaavan, jossa silta on kirkon vieressä, oli tehnyt "Västerbottenskommunernas Arkitekt- och Byggnadskontor (VAB)", Åke Lundberg pääarkkitehtinaan. Ehdotus jaettiin muun muassa Uumajan seurakunnan kirkkohallitukselle, joka kannatti sillan sijoittamista kirkon viereen.


title: Kyrkbron

text: Insinööritoimisto Orrje & Co palkattiin vuonna 1963 kehittämään piirrokset Uumajan liikenneväylälle. Myös kunnan rakennusvirasto teki tutkimuksia sillan sijoittamisesta.


title: Kyrkbron

text: Lokakuussa 1964 Orrje & Co esitteli suunnitelman liikenneväylästä, jossa otettiin huomioon, minkälainen liikennekapasiteetti sillalla tulisi olla vuonna 1980, jonka ennustettiin olevan yli 40 000 autoa päivässä. Suunnitelma myös totesi, että sillan pitäisi sijaita kirkon vieressä Östra Kyrkogatanin jatkeena.